open-index/open-wikipedia-markdown huggingface dataset:
疫苗猶豫

（）指啲人唔肯打疫苗，當中有啲人甚至仲完全抗拒一切疫苗。

疫苗係一啲打落人體度，增強個人對某隻或者某啲病嘅抵抗能力嘅劑，而接種就係同啲人（或者第啲動物）打疫苗嘅過程，對防治傳染病嚟講好重要。喺接種相關工作上，醫護人員成日要面對疫苗猶豫嘅問題；醫護人員想啲人打疫苗，但又唔想夾硬迫佢哋打。

## 應對

有醫療研究者運用信任呢個概念：人係種有社會性嘅動物，一個人會著重佢同其他人建立嘅關係，當中信任係關係嘅一個重要元素；如果阿 A 信任阿 B，通常係因為阿 B 喺過去一路有關照阿 A 或者以第啲方法對阿 A 好，而阿 A 亦會因而更加願意接納由阿 B 提供嘅資訊（肯信嗰件資訊係真確）。於是佢哋就做出以下噉嘅思考：
*已知一個簡單事實，就係普通市民好多時都唔信任政客，但會信任（例如）佢睇開嗰位醫生；
*假設「肯信嗰個人講嘅資訊」同「對嗰個人嘅信任」大致成正比，
*噉「由政客呼籲啲人接種」應該冇「醫生各自呼籲佢哋睇開嘅人接種」咁能夠說服啲人相信「隻疫苗係掂嘅」呢件資訊；
*所以「由醫生而唔係政客呼籲人接種」應該能夠提升啲人肯接種嘅機率；
有醫療研究剖析疫苗猶豫，發覺「改變呼籲者」嘅做法的確能夠有效噉改善啲家長對疫苗嘅態度同埋有關疫苗嘅知識。

## 睇埋
*輕推理論，被指可以解決疫苗猶豫嘅問題。

## 攷
蔡崇隆

**蔡崇隆**，台灣電影工作者，喺苗栗出世，彰化長大，長期關注在台移工問題。佢本身亦係國立中正大學傳播學系嘅教授。2022年，佢憑住拍攝電影《九槍》攞到第59屆金馬獎「最佳紀錄片獎」。

## 參考
大逃殺 (電影)

《**大逃殺**》（片假名：バトル・ロワイアル，日羅係 Batoru Rowaiaru）係一套2000年首映嘅日本電影。

## 睇埋
*大逃殺遊戲
第30屆香港舞台劇獎

**第30屆[[香港舞台劇獎]]頒獎禮**，2022年6月1號喺葵青劇院演藝廳舉行。

## 得獎名單

## 出面網頁
*香港舞台劇獎 - 歷屆獲獎名單
要塞英雄：空降行動

《**要塞英雄：空降行動**》（Fortnite Battle Royale）係《要塞英雄》嘅大逃殺遊戲。

## 睇埋
*大逃殺遊戲
PlayerUnknown

（真名**布蘭登·格連**；）係愛爾蘭一位遊戲開發者，出名作品有《食雞》（PlayerUnknown's Battlegrounds）。
李素蘭

**李素蘭**，香港原訟法庭法官，國安法指定法官之一，因為有份處理唔少政府對民主派人士政治檢控嘅案件，而得到一啲公眾關注。

## 參考
加拿大牛津字典

（'''）係一本專畀加拿大人用嘅英文字典，由牛津大學出版社嘅加拿大字典部編撰，1998年初版，2004年再版，係加拿大英文嘅標準字典，包括係加新社嘅標準字典。

2008年，牛津大學出版社以印刷版字典市場萎縮為由，解散加拿大嘅字典部，炒嗮字典部兩個全職同兩個兼職員工，話會改用自由工作者同將加拿大字典嘅編撰交畀英國總公司嘅字典部做，2013年仍然暗示會有第三版，但係到2019年都冇第三版。

## 拎
* 加拿大牛津字典（要畀錢）

## 攷
預設效應

**預設效應**（）係輕推理論上嘅一個概念，指啲人傾向「跟從預設選項」。

想像有個人要揀一個選項，其中一個選項係「預設」嘅，即係話如果個人唔做決定，系統就會當佢揀咗個預設選項；實證表明，除非個預設選項明顯唔好，否則啲人好多時會為咗慳時間而「一於跟個預設選項」－呢種現象就係所謂嘅預設效應。

政策專家指，政策制定者可以將「想啲人揀嘅選項」設做預設選項。例如家陣政府想啲人揀用可再生能源，佢哋畀人填表格嗰陣可以將「用可再生能源」設做預設選項－啲人有權揀唔用，但經驗表明，啲人除非真係好唔想用可再生能源，否則就會跟預設選項。

## 攷
黑暗模式

**黑暗模式**（）係有關 UI 嘅一個概念，指個 UI 特登設計成想引誘用家做某啲對用家不利嘅行為，例如想像一個網購網站特登設計到「引用家買啲唔抵買嘅嘢」噉嘅樣。

## 睇埋
*輕推理論
加拿大編輯協會

**加拿大編輯協會**（，全名：；，全名 ）係一個加拿大嘅全國性專業組織，服務對象係從事英文同法文文字編輯嘅人；1979年成立，總部喺多倫多。

加拿大編輯協會負責管理五種英文編輯嘅資格認證⸺（認可校對）、（認可文法編輯）、（認可文筆編輯）、（認可結構編輯）同 CPE（認可專業編輯，）⸺同兩種法文編輯嘅資格認證⸺（認可編輯）同 （認可編輯兼認可翻譯校對）。呢個會並冇專業守則，認證純屬能力測試，但係英文同法文資格並唔對應；法文資格認證嘅係有能力做專業工作，英文資格認證嘅係除咗有能力之外重要叻。

佢哋出咗一系列畀從業員用嘅參考書，包括一套叫 （加拿大英文編輯手冊）嘅格式手冊。佢哋亦都有一個經常更新嘅網誌，叫 （；編輯週報）。

以前佢哋曾經出過一本叫 （）嘅年刊，但係2017年之後變咗網誌，2019年之後網誌版亦都再冇更新。

## 組織及活動概況
加拿大編輯協會按地區分成四個分會（）同八個支會（），定時舉行講座；另外舉行每年一次嘅全國性會議
同兩年一次嘅小型法文從業員會議，性質都係畀從業員進修同交流。

佢哋每年亦都會評選幾個獎項，其中比較同出面有關嘅叫 （），表揚令一本書或者其他出版項目成功嘅一個編輯或者一個編輯團隊。

## 貢獻
### 學生論文編輯指引
2018年，加拿大編輯協會出咗一套修訂版嘅指引，解釋職業編輯如果接咗案幫學生執文，點執法先算係合乎職業操守（，呢度嘅意思係點先算唔係幫學生出貓）；新指解決咗舊指引冇講點處理本科生論文嘅問題。

### 英文字典計劃
2022年，加拿大編輯協會宣佈會整一本新嘅加拿大英文字典，並喺2024年宣佈新字典將會叫做 （，簡稱 CED）。新字典將會同卑詩大學、皇后大學同多倫多都會大學合作，以  作為基礎，由一間獨立嘅非牟利機構負責編輯。

## 名
個會喺1979年成立嘅時候本來叫 （加拿大編輯業自由工作者協會；簡稱 FEAC），1982年正式註冊同加法文名 （加拿大出版業自由工作者協會），1994年改稱 （簡稱 EAC；，簡稱 ACR），2000年法文全名改 ，2015年改用而今嘅名。

## 睇埋
* 特許編輯校對學會（英國）
* 專業編輯學會（澳洲）

## 拎
* 
* 加拿大編輯協會嘅網誌

## 註

## 參考資料
安省註冊平面設計師協會

**安省註冊平面設計師協會**（，簡稱 **RGD**；；原名 **Association of Registered Graphic Designers of Ontario**）係一個加拿大安大略嘅專業組織，服務對象係從事平面設計嘅人同教平面設計嘅教育工作者；前身係加拿大平面設計師協會（GDC，現稱 DesCan）喺安省嘅四個分會，1996年經省議會嘅一項私人法案立法成立，正式脱離加拿大平面設計師協會，目前係加拿大會員人數最多嘅平面設計師協會，總部喺多倫多。

呢個會負責管理一個叫 RGD（註冊平面設計師）嘅專業資格，喺安省係一種法定銜頭，用嘅係同加拿大另外兩個平面設計師協會一樣嘅統一專業守則。不過雖然話係法定，並唔係指唔考資格唔可以執業，只係唔考資格唔可以用 ｢註冊平面設計師｣ 嘅銜頭執業。

呢個會嘅專業守則係所有會員都要遵守，包括冇考專業資格嘅附屬會員。

佢哋出過嘅刊物包括畀從業員用嘅手冊  同講無障礙設計嘅 。

雖然個會有正式法文名，但係其實佢哋淨係講英文。

安省註冊平面設計師協會係 Icograda 嘅會員。

## 組織及活動概況
安省註冊平面設計師協會每年舉行一次教育工作者研討會（）、一次俾學生同畢業生嘅會議（）同兩次俾從業員進修嘅會議（），其中  一年兩次係因為一次喺多倫多，另一次係喺溫哥華舉行。

除咗大型會議之外，個會亦都定期舉行網上講座（）。

佢哋亦都每年評選四個獎項，分別係俾新晉設計師參加嘅  設計獎、獎勵對社會有積極影響嘅設計嘅  設計獎、專俾公司機構內部人員參加嘅   同一個 ｢年度最佳教育工作者｣ 獎。

## 貢獻
### 統一專業守則
安省註冊平面設計師協會一向有用來考資格用嘅專業守則；而今加拿大嘅三個平面設計師協會共用嘅統一專業守則係由呢份守則演變而來。

2019年，安省註冊平面設計師協會同加拿大平面設計師協會同意統一佢哋嘅專業守則，用安省註冊平面設計師協會用開嘅專業守則做基礎，再參考加拿大平面設計師協會嘅專業守則，做咗一啲改動同加咗一啲新嘢，最先通過採用新守則嘅係加拿大平面設計師協會，魁省平面設計師協會後來亦都加入。

2020年，魁省平面設計師協會通過採用統一專業守則。

## 睇埋
* 魁省平面設計師協會（SDGQ）
* 加拿大設計業專業人員協會（DesCan）
* 美國平面設計學會（AIGA）

## 拎
* 

## 攷
魁省平面設計師協會

**魁省平面設計師協會**（，簡稱 **SDGQ**）係一個加拿大魁北克省嘅專業組織，服務對象係喺魁省從事平面設計嘅人；1974年成立，總部喺滿地可，係全國唯一講法文嘅平面設計師協會。

呢個會負責管理一個叫 DGA（特許平面設計師，）嘅專業資格，資格嘅基礎係安省註冊平面設計師協會嘅 RGD 資格，用嘅係同加拿大另外兩個平面設計師協會一樣嘅統一專業守則。

魁省平面設計師協會係 Icograda 嘅會員。

佢哋曾經有一個叫 （以眼還眼）嘅網誌，但係2012年開始已經再冇更新，丟低幾年之後個網站亦都已經冇咗。

## 睇埋
* 安省註冊平面設計師協會（RGD）
* 加拿大設計業專業人員協會（DesCan）
* 美國平面設計學會（AIGA）

## 拎
* 
* 舊網誌喺 Internet Archive 嘅存檔

## 註

## 攷
天佑女王 (性手槍樂隊嘅歌)

（）係朋克樂隊性手槍反對皇室同支持無政府主義嘅歌曲，同英國國歌同名，1977年英女皇伊利沙伯二世即位25周年紀念嗰陣發表，並且25周年紀念日當日試圖喺西敏宮外嘅泰晤士河河面上演奏，但俾英國警察制止並逮捕。

類:流行曲
類:英文歌
璀璨寶石

**璀璨寶石 (Splendor)** 係一隻2-4人一齊玩嘅棋盤遊戲，由Marc André設計，Pascal Quidault插圖。佢係由Space Cowboys，Asmodee喺2014年發行。呢隻遊戲喺2015年開發咗手提電話版應用程式。2017年發行咗擴充包。

## 遊戲
Splendor係一款資源管理遊戲,2-4個玩家需要收集寶石,然後用相應嘅寶石換取發展咭。

發展咭有三個等級: (•、••、•••),係代表購買嗰張卡嘅難度。

發展咭亦包括寶石獎勵,等玩家可以用於折扣嘅方式購買之後嘅發展卡。

遊戲開始前，將 n +1 數量嘅貴族牌面朝上放喺最高嘅位置， n係玩家人數。將每個級別（•、••、•••）嘅發展咭面朝上打開四張擺喺中間，其餘嘅放返入相應難度級別嘅牌組入面。寶石則依玩嘅人數放置唔同數量(2人每款4個,3人每款5個,4人用晒每款7個)擺喺最低。 

玩家每回合必須揀下面其中一個動作:

* 喺寶石區域中拎最多三種唔同顏色嘅寶石。
* 喺寶石區域中拎兩個相同顏色嘅寶石(前提係呢個顏色至少剩低四個) 。
* 拎一個金寶石同保留一張發展咭,(但持有嘅保留發展咭總數唔可以超過三張) 。
* 花費所需嘅寶石代幣或/和使用玩家之前購買嘅發展咭上面嘅寶石獎勵嚟購買發展咭。

呢個動作之後:

* 如果玩家有足夠嘅發展咭獎勵觸發到貴族點數獎勵,就可以拎走貴族牌。
* 每一回合只可以拎一張貴族牌;玩家可以喺符合條件嘅貴族牌之間揀其中一張。
* 玩家可以保留貴族牌直到遊戲結束。
* 貴族牌唔會喺遊戲過程中補充。
* 如果玩家擁有超過10個寶石,就需要退返寶石到總數係10個或者更少。
* 如果購買發展咭,空白位置會即刻喺相應牌組最頂嗰張補充。牌組用晒之後,就會保持空白,唔需要再補充。

### 遊戲結束
當有一個玩家達到15點聲望，所有玩家會玩埋當前嘅回合，直到每個玩家都完成相同嘅回合數，遊戲就結束。

### 計分方法
遊戲結束咗之後，最多聲望嘅玩家係贏家；打和嘅話，買得最少發展咭嘅玩家係贏家。如果仲係打和，保留牌最少嘅玩家係贏家。如果都仲係打和，咁就會一齊贏喇。
古永鏘

**古永鏘**（，）係中國企業家，原搜狐總裁兼首席運營官，優酷CEO，合一集團董事長兼CEO。

## 生平
1966年喺香港出世，1980年自己去澳洲留學，喺新南威爾士大學學化工，1985年隨屋企人搬去美國，考咗三次進入加州大學伯克利分校經濟系，畢業之後進入貝恩策略顧問，1992年考入斯坦福大學，1993年進入寶潔香港，1994年進入富國投資，1998年進入搜狐，後擔任首席運營官和總裁。2015年做優酷CEO兼首席運營官，2016年從合一集團董事長兼CEO一職走。

## 爭議
優酷喺2010上市，好多員工抱住財富自由嘅想法，冇諗到古永鏘為了一己私利，稀釋咗手下人嘅股權。稀釋比例到18:1，員工直呼其老狐狸。好多員工工作多年以為買到房了，冇諗到連一架車都買唔起，因為稀釋過後行權成本一度超過股價。

## 家庭
老婆係秦瓊。阿爸係土木工程師，嚟自廣州，阿媽嚟自天津，仲有一個妹妹。

## 參考

## 出面網頁

*Digital Giants: Victor Koo ，BBC News，2010-03-12

類:中國生意人
類:有錢人
類:阿里巴巴集團
類:柏克萊加州大學舊生
嘉玲

**嘉玲**（，），原名**何佩英**，廣東佛山南海人氏，香港五、六十年代粵語片女演員。1953年考入「嶺光公司」演員訓練班。第一部電影係1955年拍攝嘅《三妻奇案》。同同期男演員謝賢合作過唔少電影。嘉玲喺銀幕上嘅高貴形象深入民心。

## 簡歷
嘉玲喺廣東南海出世，祖父係民國時期中國駐美國領事，阿爸喺美國出生及接受教育。後嚟國共內戰，1949年舉家輾轉經廣州逃難到香港，嗰時已家道中落。嘉玲喺真光女子中學畢業後，於1953年加入「嶺光公司」演員訓練班，並以「何嘉玲」作為藝名，同期同學有謝賢。第一部，亦係一出道就做女主角嘅電影係《三妻奇案》，於1955年上映，係嘉玲同謝賢於一齊轉投「迪華公司」後所拍攝嘅。

同年，受著名導演秦劍邀請，同謝賢雙雙加盟該名導演所創辦嘅「光藝製片公司」。嘉玲亦正式以「嘉玲」作為藝名，並同南紅及江雪並稱為「光藝三大花旦」。著名作品包括：《血染相思谷》（1957年）、《酒店情殺案》（1958年）、《五月雨中花》上、下集（1960年）、《追妻記》（1961年）、《花花公子》（1964年）、《彈劍江湖》（1966年）、《英雄本色》（1967年）等。佢最後一部電影作品係《人海奇花》（1967年）。

入行前，嘉玲曾經有過一段婚姻，其後因性格唔符合而離婚，同姓黃前夫有一個仔，即演員黃栢文。1963年，嘉玲嫁畀泰國華僑姚武麟。1967年息影，隨丈夫移居曼谷。育有二個女一個仔，並歸化泰國，泰國名叫「Patsy Wongsanguan」。

2022年11月21號，嘉玲因慢性阻塞性肺病於曼谷寓所喺睡夢中辭世，享壽87歲，契女郭秀雲證實佢死訊。

## 私人生活
1950至60年代，嘉玲同謝賢經常以熒幕情侶形象搭檔演出，現實中佢哋亦曾經交往咗七年咁耐。嘉玲亦係謝賢公開承認嘅第一位女朋友。其後，因嘉玲想結婚但謝賢仍然係當時得令小生，兩個人喺1962年分手。

嘉玲於1963年嫁畀泰國華僑姚武麟，1967年後息影並移居曼谷，兩個人育有兩個女一個仔。

較鮮為人知嘅係，演員黃栢文係嘉玲同首任丈夫嘅細路。嘉玲入行之前曾經有過一段婚姻，但兩個人喺黃栢文出生（1953年）之後無幾耐就已經離婚。黃栢文後嚟跟阿爸到外國生活，一直由其祖母照顧，直到8歲返香港，嘉玲知悉後主動聯絡相認。由於工作關係，黃栢文於嘉玲離世前都冇公開到兩個人嘅母子關係。

## 電影作品

## 電視節目
*1987年《超級新星競選》評判
*2006年《友緣相聚》第14集嘉賓

## 獎項
*1962年《華僑晚報十大明星選舉》粵語十大明星

## 參考資料

## 外部連結
*
近代英文

**近代英文**（），又或者叫**中世紀後英文**，係指存在於十五世紀（帝舵時期）至十七世紀中之間嘅英語。呢個時期嘅英語，代表作品有《聖經》嘅英王欽定本同埋莎士比亞寫嘅文學作品呀噉。

喺呢段時期，英文出現咗大變化：首先，英語出現咗元音大推移。同時由於歐洲四圍都掀起文藝復興嘅風潮，歐洲人廣泛噉重新發掘基督教化前嘅文化遺產，英語跟住就引入咗一批嚟自拉丁文同希臘文嘅借詞。除此之外，對英文影響深遠嘅劇作家莎士比亞都係喺呢個時代出世嘅。

## 歷史背景

近代英文無論係口語定書寫，都出現咗顯著嘅變化。到 15 世紀開始，英文出現咗元音大推移，英文啲元音嘅讀音開始變，令到成個英文好多嘅字都慢慢改咗讀音。喺書寫方面，英格蘭人同時亦開始將英文嘅大階同細階定返好啲規則，逐漸咁穩定落嚟。除此之外，因為當時開始普及嘅印刷機通常都冇淨係得英文先有嘅字母，所以有啲字嘅串法亦都改咗。到 1604 年，史上第一本英文字典《字母順序》正式出版，引致英文書寫嘅串法開始標準化。到莎士比亞在生嘅年代，英文已經完全喺近代英文嘅階段。

## 伊利沙伯英文

伊利沙伯英文係指伊利沙伯時期 (1558 - 1603 年；女王伊利沙伯一世在位嘅期間) 嗰陣嘅英文。當時嘅英文同廿一世紀初嘅有顯著差異，尤其係喺啲第二身單數代名詞仲有分親密同生疏，親密嘅會例如 thou（主格）指**你**同 thy（屬格） 指**你嘅**，爾種分別而今喺主流英文已經冇咗。譯做中文（或者粵文）嗰時，thou 同 thy 呢啲詞時會譯做文言化嘅**汝**。

除此之外，當時嘅英格蘭發生咗件大事：就係啲人正式將聖經完整噉翻譯做英文，而呢啲譯版好多現代人都用緊。

## 文藝復興影響

14 至 17 世紀期間嘅歐洲，掀起咗文藝復興嘅風潮，歐洲各地嘅人都對古典文化（古羅馬同古希臘嘅文化）重新有返興趣，啲學者同藝術家成日摷返古羅馬同古希臘啲文獻文物嚟研究，亦都令歐洲各地出現大量嘅學術交流。喺呢段期間因為文藝復興嘅關係，英格蘭人有必要講同諗好多新概念，好多喺教育上嘅字眼，特別係抽象嘅概念，都係英文原本冇嘅，呢啲字基本上都係由拉丁文、古希臘文或者其他歐洲語言度借返嚟，例子有好多：

:

## 莎士比亞

值得一提嘅係，16 世紀至 17 世紀初嘅劇作家莎士比亞都係呢個時代嘅人。莎士比亞以近代英文嚟寫作，一世人作咗多部到咗廿一世紀初都仲係家傳戶曉嘅劇作，例子有《羅密歐與朱麗葉》同埋《馬克白》呀咁。學者指，莎士比亞唔淨只係啲作品情節精彩咁簡單，佢用起英文上嚟仲「好有創意」，會由其他歐洲語言嗰度攞字詞嚟用，亦不時會搵新方法用英文既有嘅字詞，例如 **friend** 呢隻字詞係英文固有字詞，仲要係嚟自原始日耳曼語言嘅，不過呢隻字詞一路都係名詞指**朋友**，而莎士比亞就創造咗一種新嘅用法，作
:**Unfriended**
即係將隻字詞加個 **un-** 喺前面，加個 **-ed** 喺後，當係形容詞咁用，指**冇朋友**咁嘅意思。根據語言學家估計，莎士比亞總共為廿一世紀初嘅英文提供咗成 1,700 隻字詞咁多，影響力非常巨大。

## 代名詞

## 睇埋
*英文史

## 註

## 引
篇文用咗嘅行話或者專有名詞，英文版本如下：

篇文引用咗以下呢啲文獻同網頁：
薛浩然

**薛浩然**（，）係香港測計師，做過香港立法局議員、新界鄉議局議員同屯門區議會議員。佢係鄉議局前任主席劉皇發嘅妹夫、現任主席劉業強嘅姑丈。

## 簡歷
薛浩然喺1988年香港立法局選舉時，喺南九龍選舉團間接選舉入面，當選香港立法局議員，亦做過屯門區委任議員等。

薛浩然係現任鄉議局研究中心主任，主要對香港同新界的歷史、政治同文化進行研究，此外亦長期研究西藏的政治同埋宗教關係。著有《為誰風露立中宵——劉皇發言論集》、《香港的郊野公園：發展、管理與策略》、《新界小型屋宇政策研究：歷史、現狀與前瞻》等書。2018年2月，其所著《中國夢、中國革命與中國共產黨》喺香港出版發行。近年著有《香港馬照跑——東西方文化融匯下的香港賽馬事業》。

薛浩然曾於亞洲電視《把酒當歌》、香港電臺《千禧年代》等眾多媒体節目中擔任嘉賓。

2008年被指欠債56萬幾緡，畀前生意夥伴Leung Chi Shing入稟高院呈請破產。薛浩然反對破產呈請，但高院法官不接受薛的抗辯被頒下破產令。

## 著作
《誰為風露立中宵——劉皇發言論集》

《香港郊野公園法規彙編——從1976年草案首讀到法例訂立與其後所作出的修訂過程》

《香港的郊野公園：發展、管理與策略》

《香港農業的復興——香港新農業政策研討論文集》

《新界小型屋宇政策研究——歷史、現狀與前瞻》

《詩詞畫意中的新界》

《中國夢、中國革命與中國共產黨》

《香港新界「祖堂」土地問題——歷史、現狀與前瞻》

《就如何釋放和綜合利用新界祖堂土地問題之意見書》

《薛浩然評論集——時事·政治·歷史·宗教·文化》

《香港馬照跑——東西方文化融匯下的香港賽馬事業》

*Country Parks Ordinance and Regulations of Hong Kong: A Legislative Review——1976 to 2013*

*Land of "Tso/Tong" — peculiar collective Land holding in Hong Kong’s New Territories︰A review of its history, culture characteristics and legal implications*

## 屋企人

## 出面網頁
*
生命恩泉

**生命恩泉**（，簡稱 **FLL**）係加拿大嘅一個天主教中文電子媒體，2004年成立，成立目的係傳福音。總部初頭設咗喺安大略萬錦，2023年搬咗去多倫多。

生命恩泉初頭係義工組織，最初嗰陣名義上係鹽與光傳媒嘅中文節目部，但係其實係獨立運作 嘅一個類似藝術組合嘅團體，而且成立目的唔同。後來正式脱離鹽與光傳媒；成為獨立嘅慈善團體，隸屬多倫多總教區嘅華人聖職牧民議會。

## 睇埋
* 恩雨之聲

## 拎
*
*
*

## 攷
ViuTV 2023

《**ViuTV 2023**》係香港MakerVille製作嘅節目，屬香港電視娛樂ViuTV嘅2023年節目巡禮，將2022年11月25號ViuTV搞嘅「2023年節目發佈會」剪輯出嚟，喺2022年12月3號禮拜六晚20:05-21:27播出，另外網上重溫提供「足本版」，全長約86分鐘，比電視首播版長約莫20分鐘。

## 出席藝人同幕後創作人員
*司儀：強尼、陳俞希、李昭南、陳安立、沈殷怡、駱振偉、鄭伊琪、練美娟
*表演：MIRROR（陳瑞輝、王智德、楊樂文、邱士縉、江𤒹生、柳應廷、陳卓賢、盧瀚霆、李駿傑、呂爵安、姜濤、邱傲然）、ERROR（梁業、何啟華、郭嘉駿、吳保錡）、P1X3L（吳啟洋、歐鎮灝、葉振弘）、「ViuTV妹豬Five」（許寶恆、葛綽瑤、鍾卓穎、楊安妮、何洛瑤）、ToNick
*其他出席者：潘杰寧、樊沛珈、王嘉盈、文廸@ONE PROMISE、蔡瀚億、李敏、陳子豐、黃智揚、邱彥筒@COLLAR、陳海寧、劉諾衡、蘇雅琳@COLLAR、駱子康、柯煒林、黃奕晨、林愷鈴、甄栢榮、黃正宜、劉沛蘅、魏浚笙、徐浩昌、談善言、王頌茵、姜皓文、張慧儀、、溫湯馬仕、岑樂怡、張右雨、蔡宛珊、米露迪、蔡寶欣、李炘頤、曾贊學

## 介紹節目
有「*」嘅代表電視首播版冇播介紹
### FIFA世界盃2022
*《90分鐘狂熱倒數》

### 原創劇
*《大誠實家》
*《那年盛夏 我們綻放如花》
*《殺手廢J》
*《和解在後》
*《冰上火花》
*《打天下2》
*《極度俏郎君》

### 綜藝娛樂
*《單車踩爆日本》
*《日本，你真識食？》*
*《條女飲到不列顛》*
*《尼泊爾山步行》
*《究食狩獵王》
*《Fashion Killer》
*《演奏 1 TAKE過》
*《膠戰S3》

### 一小時實況綜藝
*《婚前試行為》
*《完美男士2023》*

## 表演
*開場：「ViuTV妹豬Five」（許寶恆、葛綽瑤、鍾卓穎、楊安妮、何洛瑤）跳舞表演《Light The Sky》、跳唱《二人世界盃》
*吳啟洋@P1X3L 演唱 《Close Friend》（電視首播版冇播）
*P1X3L 跳唱 《This Is How We Roll》
*ToNick 演唱 《時間的初衷》
*ERROR 跳唱《愛情值日生》
*MIRROR 跳唱《Innerspace》

## 出面網頁
*ViuTV：ViuTV 2023 (足本版)

## 電視節目變遷
司徒惠

**司徒惠**（，）係香港一位畫則師，由1963年到1978年曾經做過香港中文大學嘅畫則師，1964年至1974年，同埋1970年至1976年期間，分別做立法局同埋行政局嘅非官守議員。

## 生平
司徒惠祖籍廣東開平赤坎，1913年4月10號喺中國廣東出世。佢阿爸司徒浣早喺19世紀已經去到香港發展，同埋同鄉創立嘅生利建築公司，曾經承建過嘅工程包括中環舊郵政總局同埋大潭水塘主壩等等。司徒惠喺屋企嘅八兄弟姊妹排第二，佢早年已經喺香港嘅聖保羅書院度讀書，之後去埋上海嘅聖約翰大學，到1938年攞到理學士學位畢業。

畢業以後，佢以（Federation of British Industries）嘅學人身份，去英國深造土木工程，再之後就因為二次大戰爆發而滯留英國，期間去咗蘇格蘭，喺打仗期間，曾經幫過當地去規劃水利工程同鐵路工程嘅項目。同一時間，佢喺1941年至1943年嚮格拉斯哥嘅巴布帝、蕭爾、同莫頓顧問工程公司（Babtie, Shaw & Morton, Consulting Engineers）做助理土木工程師，之後嚮1943年至1945年轉到去度做同一個職位。

司徒惠返香港住之後，開咗自己嘅土木工程顧問業務。咁啱當時嘅香港周圍都係廢墟咁，度度都需要重新起過，所以司徒惠嘅工程業務就相當旺，佢自己更加成為咗行內出名嘅土木同結構工程師。除此之外，佢仲開始咗加入建築業，創辦司徒惠建築師事務所，自己做埋合夥人，接唔同嘅建築工程項目，演變做埋一位建築師。佢早期曾經有份參與承接咗蘇屋邨嘅設計同起樓嘅項目，除咗負責設計成個屋邨嘅海水沖廁系統之外，亦都設計埋其中第三期楓林樓、丁香樓、金松樓、綠柳樓、同櫻桃樓五座嘅住宅大樓。蘇屋邨係喺深水埗，由1957年動土，到1963年完全起好，係港府屋宇建設委員會旗下嘅大型廉租屋邨，提供咗16座總共大約5,300個單位，係當時嘅大型建屋項目。

司徒惠喺1985年開始佢嘅退休生涯，離開咗香港去美國紐約度住，畫畫成為咗佢嘅優閒活動。到晚年嘅時候，佢仍然成日去唔同地方旅行，間唔中有返香港；喺1991年7月24號，司徒惠喺法國巴黎期間心臟病發過身，終年78歲。

## 個人生活
司徒惠喺1951年4月12號喺香港娶咗生意人梁達卿亞女梁雪馨（Sheila Leung）做老婆。兩個人總共有兩個仔同兩個女，全部都係喺美國度住，佢哋除咗大女係做醫學研究之外，其他嗰三個人都係跟老豆做建築設計。司徒惠鍾意畫畫，曾經搞過好多場個人畫展，佢喺早年由上海嘅聖約翰大學畢業之後，曾經有打算過去法國巴黎學藝術，不過因為阿爸反對，所以最終先去咗英國深造土木工程。佢在生嘅時候亦都係英皇御准香港賽馬會同埋美國會喺香港鄉村俱樂部嘅會員。

## 個人榮譽
* 非官守太平紳士（1964年）
* 英帝國官佐勳章（O.B.E.）（1967年）
* 英帝國司令勳章（C.B.E.）（1974年）
* 香港大學名譽科學博士（1975年）
* 香港中文大學榮譽法學博士（1978年）

## 參考資料
### 中文資料

* 〈建築商司徒浣昨晨逝世〉，《華僑日報》第二張第三頁，1948年9月9日。
* 〈司徒惠梁雪馨昨日結婚〉，《工商日報》第六頁，1951年4月13日。
* 〈校址籌建委員會〉，《中文大學校刊》第一卷第四期。香港：香港中文大學，1964年10月。
* 〈英女王壽辰授勳名單公佈〉，《工商日報》第五頁，1967年6月10日。
* 〈本大學新校址舉行動土典禮〉，《中文大學校刊》第四卷第四期。香港：香港中文大學，1968年1月。
* 〈范克廉樓開幕典禮〉，《中文大學校刊》第五卷第七期。香港：香港中文大學，1969年4月。
* 〈中大大學圖書館開幕〉，《中文大學校刊》第九卷第四期。香港：香港中文大學，1973年1月。
* 〈英女王元旦授勳本港人士四十六人受勳名單〉，《華僑日報》第二張第二頁，1974年1月3日。
* 〈大學科學館嘅建築師〉，《中文大學校刊》一九七五年夏。香港：香港中文大學，1975年。
* 〈讚詞：司徒惠議員〉，《中文大學校刊》一九七八年冬。香港：香港中文大學，1978年。
* 岑維休主編，《香港年鑑》。香港：華僑日報，1980年。
* 何思萃撰，〈中文大學嘅建造者司徒惠〉，《明報》，1985年。
* 〈「門」及「惠園」揭幕典禮〉，《中文大學校刊》一九八七年第五期。香港：香港中文大學，1987年。
* 〈幾番波折－升降機樓變惠園〉，《中文通訊》第13期。香港：香港中文大學，1990年12月。
* 〈訃告〉，《中文通訊》第21期。香港：香港中文大學，1991年8月。
* 〈校園標記逐一點〉，《中大通訊》第26期。香港：香港中文大學，1992年1月。
* 〈校園建築設計〉，《中大通訊》第43期。香港：香港中文大學，1993年6月。


### 英文資料

* Hopkins, Keith, *Hong Kong: the Industrial Colony: a Political, Social and Economic Survey*. Oxford University Press, 1971. 
* "The Hon Wai SZETO", *HKU Honorary Graduates*. HK: The University of Hong Kong, 1975. 
* Sinclair, Kevin, *Who's Who in Hongkong*. HK: Database Pub., 1984. 


## 攷

## 出面網頁

* 
* 中文大學嘅建造者司徒惠
皮耶·保羅·帕索里尼

**皮耶·保羅·帕索里尼**（）係一位意大利嘅詩人、電影導演、作家、記者、小說家、翻譯家、劇作家、視覺藝術家、演員。佢畀人認為係20世紀意大利其中一個最有影響力嘅公共知識份子，喺文藝界同政界都影響深遠。

帕索里尼喺1975年11月2號喺羅馬附近嘅被謀殺身亡。

## 作品
**小說**
* 1955 求生男孩 (Ragazzi di vita)
* 1959 暴力人生 (Una vita violenta)
* 1962 *Il sogno di una cosa*
* 1982 *Amado Mio—Atti Impuri*
* 1965 *Alì dagli occhi azzurri*
* 1968 *Teorema* 
* 1979 *Reality*
* 1992 *Petrolio*

**詩作**
* 1954 *La meglio gioventù*
* 1957 *Le ceneri di Gramsci*
* 1958 *L'usignolo della chiesa cattolica*
* 1961 *La religione del mio tempo*
* 1964 *Poesia in forma di rosa* 
* 1971 *Trasumanar e organizzar*
* 1975 *La nuova gioventù*
* 1986 *Roman Poems*. Pocket Poets No. 41
* 2014 *The Selected Poetry of Pier Paolo Pasolini: A Bilingual Edition*.

**論文**
* 1960 *Passione e ideologia*
* 1960 *Canzoniere italiano, poesia popolare italiana*
* 1972 *Empirismo eretico*
* 1976 *Lettere luterane* 
* 1977 *Le belle bandiere* 
* 1979 *Descrizioni di descrizioni* 
* 1979 *Il caos* 
* 1979 *La pornografia è noiosa* 
* 1975 *Scritti corsari* 
* 1986 *Lettere (1940–1954)*

**劇作**
* 1968 *Orgia*
* 1968 *Porcile*
* 1973 *Calderón*
* 1977 *Affabulazione*
* 1977 *Pilade* 
* 1977 *Bestia da stile* 

**電影作品**

**長片**
* 1961 乞丐 (Accattone)
* 1962 羅馬媽媽 (Mamma Roma)
* 1964 馬太福音 (Il Vangelo secondo Matteo)
* 1966 鷹與麻雀 (Uccellaccie uccellini)
* 1967 伊迪帕斯王 (Edipo re)
* 1968 定理 (Teorema)
* 1969 豬欄 (Porcile)
* 1969 米迪亞 (Medea)
* 1971 十日譚 (Il Decameron)
* 1972 坎特培雷故事 (I racconti di Canterbury)
* 1974 一千零一夜 (Il fiore delle mille e una notte)
* 1975 沙勞 (Salò o le 120 giornate di Sodoma)

**短片**
* 1963 軟芝士 （羅高柏葛）(Curd Cheese (Ro. Go. Pa. G))
* 1967 從月亮看地球 （《女人百態》選段）(La Terra vista dalla luna (Le streghe))
* 1968 雲像什麼？（《意大利式狂想》選段）(Che cosa sono le nuvole? (Capriccio all'italiana))
* 1969 紙花的故事 （《愛與怒》選段）(La sequenza del fiore di carta (Amore e rabbia))

## 回顧展
香港曾多次舉辦柏索里尼電影作品回顧展：
*1976 第一映室柏索里尼回顧展
*1984 香港國際電影節柏索里尼回顧展
*1997 藝術中心柏索里尼全展
*2022 隨性入聖：柏索里尼劇情片回顧展

## 攷

## 拎

* 
* Interview with Jonas Mekas in Bomb Magazine
* Pasolini on Filmgalerie451 
* Piers Paolo Pasolini, Italian Website with Extensive Commentary
* "Pier Paolo Pasolini", Senses of Cinema
* BBC News Report on the Reopening of the Murder Case
* Guy Flatley: "The Atheist Who Was Obsessed with God" , MovieCrazed
* Doug Ireland, "Restoring Pasolini", ZMag
* Pasolini's Own Notes on ''Salò'' from 1974
* Pier Paolo Pasolini Poems – Original Italian Text.
*  (Interrupted and Half-Censored by Enzo Biagi)
* Italian Website dedicated to Pasolini
* Pasolini's Second to Last Interview, Long Believed to Have Been Lost
* "Pasolini’s Legacy: A Sprawl of Brutality", Dennis Lim, *[[The New York Times]]*, 26 December 2012
加拿大設計業專業人員協會

**加拿大設計業專業人員協會**（，簡稱 **DesCan**；），前稱**加拿大平面設計師協會**（，簡稱 **GDC**；），係一個加拿大嘅專業組織，服務對象係從事專業傳意設計各個領域嘅人，1956年成立，係加拿大歷史最耐嘅平面設計師協會，總部喺渥太華。

呢個會負責管理一個叫 CDP（認可專業設計人員，；前稱 CGD，認可平面設計師，certified graphic designer）嘅專業資格，用嘅係同加拿大另外兩個平面設計師協會一樣嘅統一專業守則。

雖然個會有正式法文名，但係其實佢哋淨係講英文。

加拿大專業設計人員協會係 Icograda 嘅會員。

## 睇埋
* 安省註冊平面設計師協會（RGD）
* 魁省平面設計師協會（SDGQ）
* 美國平面設計學會（AIGA）

## 拎
* 

## 攷
村卜師默演曲

**村卜師默演曲**，法國戲曲一段，村卜師戲中一曲，1752年當住法王路易十五初演，齣戲嘮囌作，曲詞都佢一手包辦，雖則終身都有人話佢抄襲出來。戲中有段曲，後人重新編曲，化成種種民歌童謠，基督教聖詩，詠物曲，情歌，唱遊歌，甚至軍曲。

曲出自戲中第八幕，中前段有默演，只跳舞演戲，無唱歌，曲式加霍舞曲。支曲來源又有說來自威尼斯船歌，盧梭聽過借來用。後來支曲種種演化，選段改編，譜上歌詞。雖則變得有似又唔似，或因為佢名氣大，後人都歸盧梭作曲。

齣戲傳到英國，1776年，有英文版多計人。之後啲人自行塞其他歌詞入曲。1788年，查理占士出咗美烈莎。而1812年，鋼琴家卡拉默以支曲寫咗變演奏曲，叫盧梭夢，並且有威廉波改舊歌，填詞落盧梭夢。依個版本編曲，同現今好似。後尾好多人跟盧梭夢自行再編曲，寫唔少變奏曲。約莫1850-1860年之間，舒伯特亦由此改作，同稱盧梭夢。保頓史密夫，熟知教會音樂，亦擔任管風琴樂師，都改過卡拉默版本，亦叫盧梭夢。

有好多基督教聖詩以支曲寄調，英國美國，起碼有九十首。留意一詩寄數曲，一曲寄數詩，都好常見，要指明何詩何曲。一八二五年，經已有出版叫綠市。及後亦盧梭個名，同埋重有綠田、盧梭讚歌等。聖詩至多為來、爾等罪人、貧者乏者，其次主、解散我等以爾祝福、填我等心喜樂平和、再其次來、爾泉源一齊祝福咁。另有1844年聖詩有甘之苦難。

19世紀中美國，又化成民歌童謠，名老灰鵝，更多叫《去講畀亞姨知》，亞姨有唔同名，以露姨至流行。歌好短，講題目三次，就話老灰鵝死咗。亦有版本加長佢多幾節。歌詞所寫有啲恐佈。有說老灰鵝個古仔，出自加勒比海非洲裔人，講狐對一班鵝。

電子遊戲惡靈古堡第七版，改編拎來做主題曲。嘉富康用意唔使流行曲，世界都好多人都知曲調，由開心改編到好恐怖。編者就用依首美國日本都好多人識嘅歌，編曲改歌詞，改成人人死。

另外，歐洲各地都有種種版本，如捷克、挪威、法國咁。

支歌日本都好流行，甚至有日本人以為自家傳統歌。支曲傳入有兩途，一經卡拉默盧梭夢。另一經由基督教傳教士，聖詩綠市曲調。日文版有種種歌詞，有基督教聖詩，又有一般歌曲，又有軍歌。至初明治年間，1881年，寫咗支見渡，意思環顧，取自古今和歌集，風流詠物。1895年，軍國興起，又出咗支戰鬬歌，又出咗支進撃追撃行進曲。戰後至流行，1947年化身童謠唱遊收放，幼稚園會教，然而詞人不明。唱遊收手成拳，放手成掌，又有拍手，手上手下手頭手膝咁郁法。

韓國中國受日本影響。韓國有植松，受見渡影響。中國有尚武之精神，受戰鬬歌影響。

## 各地
齣戲法文Le Devin du village，當中默演曲Pantomime。英文戲叫The Cunning Man。

英文歌Melissa，女人名，希臘文意思蜜蜂，而赫梯文意思蜜糖。

變奏曲同歌，英文Rousseau's Dream，法文Le Songe de Rousseau。

聖詩調，英文有名Greenville，亦有Rousseau，又有Greenfield，同埋Rousseau's Hymn。

英文聖詩配調好多，至多三隻，第一Come, Ye Sinners, Poor and Needy，第二Lord, dismiss us with Thy blessing, Fill our hearts with joy and peace，第三Come, Thou Fount of Every Blessing。另外有Sweet Affliction。

民歌，英文Old Grey Goose，又有亞姨名，如有Go Tell Aunt Rhody，有Go Tell Aunt Rhodie，有Go Tell Aunt Nancy，有Go Tell Aunt Tabbie，有Go Tell Aunt Sally，有Go Tell Aunt Suesy等等。

日文戰前有見渡せば，有戦闘歌，有進撃追撃行進曲。戰後只流行唱遊歌，むすんでひらいて。

韓文有植松，中文有尚武之精神、禮拜散時歌。

## 攷
玩轉腦朋友2

《**玩轉腦朋友2**》（英文：Inside Out 2）係2024年嘅迪士尼彼思3D動畫戲。呢套戲係《玩轉腦朋友》嘅續集，將會喺2024年6月14號喺美國上映，同年7月11號喺香港上映。故仔繼續講主角腦入面幾個情緒嘅人格化角色。

## 粵語配音
*蘇雅琳 - 阿樂
*王菀之 - 阿愁
*許紹雄 - 阿燥
*楊詩敏 - 阿憎
*蔣志光 - 阿驚
*黃正宜 - 阿焦
*鄧麗英 - 阿羨
*張蔓姿 - 阿厭
*魏浚笙 - 阿尷

## 同一系列電影
*《玩轉腦朋友》
熊抱青春記

**熊抱青春記**（英文：Turning Red）係2022年嘅迪士尼彼思3D動畫戲，2022年3月11號喺美國上映。
彼思戲表

呢個係迪士尼彼思嘅戲表。
## 戲表
*反斗奇兵（1995年，英文：Toy Story）
*蟲蟲特工隊（1998年，英文：A Bug's Life）
*反斗奇兵續集（1999年，英文：Toy Story 2）
*怪獸公司（2001年，英文：Monsters, Inc.）
*海底奇兵（2003年，英文：Finding Nemo）
*超人特工隊（2004年，英文：The Incredibles）
*反斗車王（2006年，英文：Cars）
*五星級大鼠（2007年，英文：Ratatouille）
*太空奇兵·威E（2008年，英文：WALL-E）
*沖天救兵（2009年，英文：Up）
*反斗奇兵3（2010年，英文：Toy Story 3）
*反斗車王2（2011年，英文：Cars 2）
*勇敢傳說之幻險森林（2012年，英文：Brave）
*怪獸大學（2013年，英文：Monsters University）
*玩轉腦朋友（2015年，英文：Inside Out）
*恐龍大時代（2015年，英文：The Good Dinosaur）
*海底奇兵2（2016年，英文：Finding Dory）
*反斗車王3（2017年，英文：Cars 3）
*玩轉極樂園（2017年，英文：Coco）
*超人特工隊2（2018年，英文：Incredibles 2）
*反斗奇兵4（2019年，英文：Toy Story 4）
*½的魔法（2020年，英文：Onward）
*靈魂奇遇記（2020年，英文：Soul）
*盛夏友晴天（2021年，英文：Luca）
*熊抱青春記（2022年，英文：Turning Red）
*光年正傳（2022年，英文：Lightyear）

### 嚟緊嘅戲
*元素大都會（2023年，英文：Elemental）
*Elio（2024年）
*玩轉腦朋友2（2024年，英文：Inside Out 2）
*反斗奇兵5（未定，英文：Toy Story 5）
簡思恩

**簡思恩**（，）係香港女演員、模特兒同埋泰拳教練，2021年無綫電視藝員訓練班學員。

## 簡介
簡思恩係旅遊網紅袁學謙表妹，早年就讀保良局羅氏基金中學。中學畢業後開始任職模特兒，曾參與不同廣告、私影及劇集演出，並活躍於網絡平台。2020年，佢轉向幕後發展，亦因失戀致肥而慢慢接觸健身運動（瑜伽同泰拳）；同年參與拍攝首套網路劇集《異數者》，又考取營養師牌照及香港泰拳理事會泰拳教練資格。2021年，佢逐漸轉型為演員，並於6月選擇報讀第31期無綫電視藝員訓練班，亦經朋友鼓勵下喺7月香港書展中，推出首本著作《You Can Be Beautiful 原來你可以很美》教授修身食譜。

## 演出作品
### 電視劇

### 電視節目

### 廣告

### 其他
#### 司儀

## 書籍
* 2021年7月14日：《You Can be Beautiful 原來你可以很美》（今日出版有限公司、ISBN 9789887586616）

## 參考

## 出面網頁
* 
* 
* 
*
情書 (咭遊戲)

**情書**（英文：Love Letter）係一款由Seiji Kanai設計嘅桌遊咭遊戲，由美國桌遊公司Z-Man Games喺2012年5月發行。2016年出咗最多可以俾8個人玩嘅豪華版（Love Letter Premium Edition）。

## 玩法
可以畀2到4個人一齊玩。首先喺牌庫入面抽出一張牌（卡面向下）放喺棄牌區，然後每位玩家喺牌庫度抽一張牌。每位玩家每回合都會輪流喺牌庫抽一張牌，然後喺手上面嗰兩張牌入面揀其中一張牌打出嚟，同時發動牌面嘅效果，如果喺遊戲過程中輸到剩返一個玩家，遊戲就會提前結束，嗰個玩家就係贏家；如果玩到牌庫無晒牌都未分出勝負，所有玩家都會開牌，牌面最大嘅玩家就係贏家。獲勝嘅玩家會攞到一粒由公主送出嚟嘅愛心，最先攞夠愛心數目嘅玩家就會贏到最終嘅勝利（2人7粒心，3人5粒心，4人4粒心）。

## 牌面同效果
元素大都會

**元素大都會**（）係2023年嘅迪士尼彼思3D動畫戲，2023年6月16號喺美國上映。

## 故事概要
### 背景設定
外星奇遇記

**外星奇遇記**係2024年嘅迪士尼彼思3D動畫戲，預定2025年6月13號喺美國上映。

## 發行
《外星奇遇記》原定由華特迪士尼工作室電影排定2024年3月1日喺美國上映，但受到2023年美國編劇協會大罷工影響，延期至2025年6月13日於美國上映。

## 參考資料
長沙市第二十一中學

**長沙市第二十一中學**（）係湖南省長沙市一間中學，1957年創立。而家嘅校舍喺湖南省長沙市雨花區韶山中路610號。呢間學校喺體育等課外活動都有傑出嘅表現。

長沙市第二十一中學一共有3000名學生。

## 參考
長沙市稻田中學

**長沙市稻田中學**（）係湖南省長沙市一間中學，1909年創立。而家嘅校舍喺湖南省長沙市雨花區砂子塘路121號。源自1909年喺長沙市創校嘅**湖南省立女子師範學堂**。

長沙市第二十一中學一共有4000名學生。

## 參考
ChatGPT

係一隻大型語言模型（Large Language Model, LLM），由 OpenAI做出，基於 GPT-3.5架構並訓練憑強化學習給人類feedback嘅，之涉及到吸取大量文本數據落隻模型等佢喺人類干預下學識啲patterns同埋啲結構畀語言。藉由噉，ChatGPT可以生成文本似人寫嘅，並參與自然語言對話戥啲人。隻模型經常着使來做輔助畀啲任務似回答問題、提供資訊同埋生成文本。ChatGPT係一隻例畀發展緊嘅自然語言處理領域同埋人工智能技術嘅。

ChatGPT喺2022年11月發佈之後，OpenAI估值已漲至290億美金。上線兩個月之後，用戶數量達到1億。

ChatGPT 畀人話加快咗人工智能 (AI) 嘅熱潮，搞到而家有咁多投資湧入去，仲引起咗好多人留意Aai呢個範疇。去到2023年1月，ChatGPT 變咗當時史上增長得最快嘅消費者軟件，攞咗超過1億用戶，仲幫 OpenAI 而家嘅估值升到去860億美金咁多 ChatGPT 出嚟之後，搞到好多競爭對手都推出咗自己嘅產品，好似 Gemini、Claude、Llama、Ernie 同 Grok 咁。Microsoft 出咗個叫 Copilot 嘅工具，係用 OpenAI 嘅 GPT-4 起步嘅。去到2024年6月，Apple 同 OpenAI 宣佈合作，將 ChatGPT 擺咗入 Apple 嘅操作系統，變成咗 Apple Intelligence 嘅一部分。有啲人就擔心，話 ChatGPT 同類似嘅程式可能會取代或者搞到人腦退化，仲可能助長抄功課或者假新聞。

## 版權問題同引用
ChatGPT作為一隻語言模型，生成出嘅文本冇存在有任何版權問題。作為機械學習模型，佢自認為冇辦法生成原創嘅作品似人類噉。相反，佢利用啲資訊啲佢學跟佢啲訓練資料來嘅來生成啲文本似人類寫寫嘅文本嘅。啲文本係冇受到版權保護嘅，因為啲文本冇着認為係由人類作者原創嘅作品。之但係關鍵要注意嘅係，任何文本或者資訊生成跟ChatGPT或者任何其他語言模型嘅，都要適當註明到隻來源，即係註明隻文本係生成跟機械學習模型而咪人類來，因為噉子可以等讀者意識到隻背景（context）同埋啲局限畀份文本，並避免任何誤解或者錯誤陳述（misrepresentations）。適當註明來源都會畀到肯定畀啲開發者啲創造了隻語言模型嘅、與及啲數據啲得攞來訓練佢嘅。

## 公眾安全問題同虛假內容
ChatGPT出現之後，AI寫嘅內容逐漸充斥互聯網。喺2025年，估計喺LinkedIn有五成四嘅英文長文其實係用ChatGPT寫嘅，亦有估計維基百科有廿分一嘅文係用ChatGPT寫。

呢啲ChatGPT寫嘅內容甚至可以構成公眾安全隱憂。例如，喺Amazon可以搵到一啲由ChatGPT寫嘅書，內容有問題題嘅程度甚至可以係建議人食一啲有毒嘅磨菇。

## 可用地區
OpenAI官方網站嘅ChatGPT已經開放畀全世界用，但唔畀呢啲國家同地區用：
*（包括、同）
*
*
*
*
*

唔畀用嘅地方可以透過VPN翻牆去用，又或者用其他第三方服務（譬如流動應用程式Poe）。

## 睇埋
*Claude
*Google Gemini
*文心一言（中國科技公司百度嘅傾偈機械人項目，畀外界叫做「中國版ChatGPT」）

## 參考資料

## 連出去

* 關於ChatGPT嘅OpenAI博客

*
多米尼克·利華高域

**多米尼克·利華高域** （） 係克羅地亞職業足球員，司職守門員。而家喺克羅地亞甲組聯賽嘅薩格勒布戴拿模效力。佢都為克羅地亞國家足球隊參加國際賽事。

2022年，係卡塔爾世界盃16強對戰日本隊，互射12碼嘅時候撲出咗三球12碼，帶領球隊入8強。

## 榮譽
### 國家隊
;  克羅地亞
* 國際足協世界盃亞軍：2018年

### 個人
* 布拉尼米爾大公文：2018年

## 出面網頁
* 
* Dominik Livaković at Sportnet.hr (克羅地亞文)
出發

**出發**可以係：
*出發 (何嘉莉專輯)，香港歌手何嘉莉專輯
*出發 (軍歌)，俄羅斯軍歌
*出發2022，香港電台微電影系列
國際足協世界盃金球獎

**FIFA世界盃金球獎**（Golden Ball）係由1982年西班牙世界盃開始。係頒畀嗰屆世界盃決賽週裡面表現最出色嘅球員嘅獎項。國際足球聯盟會首先公佈一個10人候選名單，然後由國際各大媒體代表投票選出前三名。分別授予金球、銀球同埋銅球獎。

## 歷屆金球獎評選前三名
Wyvern (程式語言)

**Wyvern** 係由 Jonathan Aldrich 同埋 Alex Potanin 整嘅一隻電腦程式語言，用喺開發網絡同埋流動應用程式，主要目標係保障程式安全同質素保證，用咗物件嘅 ｢能力｣（capability）嘅概念，同有結構化嘅類型系統，令寫安全嘅程式易過唔安全。令 Wyvern 喺早期已經與眾不同嘅功能之一係喺同一條程式入面可以安全咁嵌入唔同嘅程式語言，令程式編寫員可以用最適合嘅語言寫每個功能，唔使怕搞到程式唔安全。
親身知識

（）係知識論上有關知識分類嘅一個概念，相對（）。

## 定義

想像家陣有樣事物，設樣事物做「廣東話」（不過樣事物係一個人、一笪地方、一嚿物件或者一樣活動都得）；如果話阿 A 君「知道有關廣東話嘅嘢」，
*佢可能係親自聽過人（親自感知過）喺佢面前講廣東話，因而能夠用把口講得出廣東話有乜特徵，甚至實際講幾句簡單句子，噉嘅話佢就算係對廣東話有親身知識；
*不過另一方面，阿 A 君亦可以係根本從來未親自聽過人用廣東話講嘢，但佢喺互聯網度睇過啲談論廣東話嘅文，噉嘅話阿 A 君對廣東話就淨係具有聽講知識。

## 睇埋
*感知
*據由

## 攷
塔爾薩之王

《**塔爾薩之王**》（）或者叫《**塔爾薩揸fit人**》，係一套喺Paramount+度播嘅美國犯罪電視劇，由同提倫斯維達一齊創作。主演係史泰龍，係佢第一次喺電視劇做主角。史泰龍要扮演美國黑手黨（capo）叫Dwight "The General" Manfredi，佢個角色啱啱喺紐約出獄，俾人派去奧克拉何馬州嘅滔沙（塔爾薩），佢要喺嗰度成立犯罪組織。

其他演員有、、、、、、A.C. Peterson、加烈希隆、。套劇喺2022年11月13號首播。套劇播出之後冇耐就訂咗第二季，喺2024年9月15號首播。Paramount之後訂咗第三季。第四季同埋由森姆積遜演出嘅外傳劇叫《NOLA King》都已經開發緊。第三季喺2025年9月21號首播。

## 演員
### 主要
* 史泰龍 飾演 Dwight "The General" Manfredi
*  飾演 Armand "Manny" Truisi（第一季-第二季）
*  飾演 Don Charles "Chickie" Invernizzi（第一季–第二季）
*  飾演 Vince Antonacci
*  飾演 Tyson Mitchell
* A.C. Peterson 飾演 Pete "The Rock" Invernizzi（第一季）
*  飾演 Stacy Beale（第一季-第二季）
*  飾演 Lawrence "Bohdi" Geigerman
* 加烈希隆 飾演 Mitch "the Stick" Keller
*  飾演 Margaret Devereaux
* Tatiana Zappardino 飾演 Tina Manfredi-Grieger（第二季，第一季次要）
*  飾演 Joanne Manfredi（第二季，第一季次要）
* 尼爾麥當諾 飾演 Cal Thresher（第二季）
* 法蘭克葛里盧 飾演 Bill Bevilaqua（第二季）
* Chris Caldovino 飾演 Dennis "Goodie" Carangi（第三季，第一季-第二季次要）
* McKenna Quigley Harrington 飾演 Grace（第三季，第一季-第二季次要）
* Mike "Ca$h Flo" Walden 飾演 Michael "Bigfoot"（第三季，第二季次要）
*  飾演 Cole Dunmire（第三季）
*  飾演 Jeremiah Dunmire（第三季）
* 貝娜·希夫卻德 飾演 Cleo Montague（第三季）
*  飾演 John Musso（第三季）
*  飾演 Amanda Clark（第四季）

### 次要
*  飾演 Babe（第一季）
*  飾演 Hendricks
*  飾演 Donnie Shore
* Dashiell Connery 飾演 Clint
* Justin Garcia-Pruneda 飾演 Fred
*  飾演 Mark Mitchell
*  飾演 Roxanne "Roxy" Harrington（第一季）
*  飾演 Jimmy "the Creek"（第一季-第二季）
*  飾演 Angie Mitchell
* Scarlet Rose Stallone 飾演 Spencer
* Loren Dunn 飾演 Emory（第一季）
*  飾演 Caolan Waltrip（第一季）
* Robert Walker Branchaud 飾演 Carson Pike（第一季）
*  飾演 Clara
* Joseph Riccobene 飾演 Jerry Izzo（第一季-第二季）
*  飾演 Johnny the Zip
* Ron Castellano 飾演 Nicky D
*  飾演 Ben Hutchins
* Rich Ting 飾演 Jackie Ming（第二季）

### 客串
*  飾演 Brian Gillen（第一季）
*  飾演 "Bad Face"
*  飾演 Elliot Evans（第一季）
*  飾演 佢自己（第二季）
*  飾演 Old Smoke（第二季）
*  飾演 Quiet Ray Renzetti（第三季）
*  飾演 Theordore Montague（第三季）
*  飾演 Walden Eustice（第三季）
* Frank Roberts 飾演 Jonny Wednesday（第三季）
* Mary Ann Hermansen 飾演 Anna Sackrider（第三季）
* 森姆積遜 飾演 Russell Lee Washington Jr.（第三季）

## 集數

### 第一季（2022年–2023年）

### 第二季（2024年）

### 第三季（2025年）
據由

**據由**（ | ）係語言學上嘅一個概念，講緊一隻語言點樣表達以下嘅資訊：「句子表達緊嘅資訊，來源喺邊？係講嘢嘅人親眼睇到吖，係聽返嚟吖，定係由第啲來源嚟嘅？」

首先想像以下嘅粵語句子：
:**A 君**：「阿祥喺度踢波。」
呢句句子唔包含據由資訊－A 君可能係親眼睇到阿祥喺度踢波，又有可能佢係由 B 君嗰度聽到呢件資訊，而佢好信 B 君。如果 A 君想清楚「件資訊係聽返嚟嘅」呢點，佢可以講：「我聽人講，話阿祥喺度踢波。」

世上有唔少語言仲有更加仔細噉處理講嘢嘅據由，例如廿一世紀初嘅土耳其話就出晒名會對啲動詞做詞形變化嚟表達據由資訊，呢啲語言近乎係「講親嘢都會表達據由資訊」咁滯。呢啲語言就算係**具有言據性**－噉亦即係話，世上嘅語言最少有得按**據由嘜法**嚟分做「有據由詞形變化」同埋「冇據由詞形變化」兩大類。事實係，據由呢個概念由廿世紀後半橛起就一路受到重視，尤其喺語言類型學上有好多研究者討論。

## 資訊來源

定義上，據由表達嘅係「啲資訊由邊度嚟」，而講嘢嘅人講嘅資訊可以嚟自好多唔同嘅來源：




呀噉。

## 分析語嘅做法

廿一世紀初嘅眾漢語（包括粵語）同埋英文偏向係分析語。噉講意思即係話佢哋比較少詞形變化，主要係靠住語序同幫手字詞（helper word；包括助詞同介詞等）嚟表達句子啲字詞之間嘅關係。要嘜一句嘢嘅據由嗰陣，分析語通常會做嘅嘢係「加多幾隻字落去句子度」。以下用粵語同英文做例子－

粵語例句：
:「佢返咗香港。」 
呢句嘢可以變做 →
:「**我睇到**佢返咗香港。」
:「**我聽講**佢返咗香港。」
:「佢返咗香港。」－當中**喎**係一隻粵語特色句尾助詞，表達緊「啲資訊係聽返嚟嘅」呢一點。

又或者睇吓英文例句：
:
:可以變做 →
:

:

## 據由詞形變化

世上有唔少（有估計話係大約 25%）語言仲會進一步，靠詞形變化嚟嘜據由－即係話呢啲語言要表達「啲資訊由邊度嚟」嗰陣，唔淨只係加多幾隻字落句子度咁簡單，而係會將啲字變樣。要搵實際例子，可以睇吓廿一世紀初嘅土耳其話：土耳其話喺據由呢方面好出名，佢哋啲動詞會用 **-miş** 嚟嘜據由，想像以下兩隻字－
***gel-di**－過去式**嚟**噉解，講嘢嘅人親眼睇住件事發生；
***gel-miş**－過去式**嚟**噉解，不過呢件資訊係嚟自二手資訊源嘅，唔係親眼睇到；
－動詞 **geldi** 當中嘅 **-di** 表示隻字係過去式，而 **gelmiş** 當中嘅 **-miş** 都係表示過去式，但同時仲表達緊「件資訊唔係親眼睇到嘅」噉嘅意思，即係話好似以下呢兩句土耳其話句子：
:
:
兩句嘢除咗最尾嗰隻動詞之外完全一樣。但句 2 用咗 **gelmiş** 而唔係 **geldi**，所以句 2 包含類似「我聽聞... 嚟咗」噉嘅資訊。如果要將兩句嘢譯做粵文，要譯做：
***O Istanbul'a geldi.** →「佢嚟咗伊斯坦堡，我親眼睇到。」
***O Istanbul'a gelmiş.** →「我聽聞佢嚟咗伊斯坦堡。」或者「佢嚟咗伊斯坦堡。」
先至得。

語言類型學研究者仲有做進一步嘅分析：唔少語言都有據由詞形變化，但佢哋嘅據由嘜法可以幾唔同，例如可能有隻語言會將動詞分做**親眼睇到**（視覺據由）同**唔係親眼睇到**（包括聽覺感官據由、聽返嚟同推理等）兩類，後者要做詞形變化加 **-k** 前者就唔使變化－羌語支（屬藏緬語族；分佈喺四川同雲南等地）就被指有噉嘅情況。有據由詞形變化嘅語言，可能會用第套據由嘜法，例如
***親眼睇到**對**唔係親眼睇到**－土耳其話同羌語支；
***用自己感官感受到**（包括視覺據由同非視覺感官據由）對**第啲來源**；
***聽返嚟**對**第啲來源**；
*三立型，即係將據由分做 3 大類；
*四立型，即係將據由分做 4 大類；
*已知嘅人類語言，好少可會有 5 種或者以上嘅據由分類；
... 呀噉。

## 睇埋
*能願
*信賴
*不確定
*模糊限制語
*知識論講嘅親身知識

## 文獻

*Aikhenvald, Alexandra Y. (2004). *Evidentiality*. Oxford: Oxford University Press.
*Aikhenvald, Alexandra Y.; & Dixon, R. M. W. (Eds.). (2014) *The Grammar of Knowledge: A Cross-Linguistic Typology*. Oxford University Press.
*Blakemore, D. (1994). Evidence and modality. In R. E. Asher (Ed.), *The Encyclopedia of language and linguistics* (pp. 1183–1186). Oxford: Pergamon Press.

## 註釋

## 引咗

## 拎
* Evidentials, Oxford Bibliographies，呢篇文由語言學嘅角度講據由嘅概念。
靈糧堂劉梅軒中學

**靈糧堂劉梅軒中學**（）係香港大埔區一間中學，1999年創校，喺大埔公路元洲仔段附近。

## 歷史
靈糧堂劉梅軒中學喺1998年由香港靈糧堂向政府申辦，最初係叫做「大埔靈糧中學」。到咗第二年，學校用咗大埔區一間小學開始運作，喺嗰一年嘅8月16號正式接收校舍。由於學校開辦費用係由劉梅軒長老捐贈，所以正式校名亦改為「靈糧堂劉梅軒中學」。

類:大埔區中學
美國舞男 (電視劇)

《**美國舞男**》（）係一套美國電視劇，由創作，套劇係改編編劇同執導嘅1980年同名電影《美國舞男》。主演係，佢要扮演Julian Kaye，個角色係原本電影嘅主角。其他演員有、、、、。

套劇集喺2022年9月11號喺電視網首播。2023年1月，喺第一季後取消咗套劇。

## 演員
### 主要
*  飾演 Julian Kaye
**  飾演 後生嘅Julian "Johnny" Kaye/Colin Stratton
*  飾演 Michelle Stratton
*  飾演 Isabelle
** Harlow Happy Hexum 飾演 後生嘅Isabelle
*  飾演 Richard Stratton
*  飾演 Joan Sunday探員

### 次要
*  飾演 Lorenzo
** Kondwani Phiri 飾演 後生嘅Lorenzo
*  飾演 Panish
* Laura Liguori 飾演 Elizabeth Shannonhouse
*  飾演 Olga Desnain
* Yolanda Ross 飾演 Lizzy
* Jay Washington 飾演 Luther

### 客串
* Jay Alan Christianson 飾演 Kevin Finnegan

## 集數
烏克蘭足球代表隊

**烏克蘭足球代表隊**，係代表烏克蘭嘅足球代表隊，由烏克蘭足球總會管轄。自從蘇聯解體之後，佢哋就代表烏克蘭呢個獨立國出戰國際賽，佢哋嘅首場比賽係喺1992年4月29號對匈牙利。

## 歷史
蘇聯未解體之前，烏克蘭球員只可以代表蘇聯足球代表隊出賽，就算蘇聯解體之後，烏克蘭都仲要被禁止參加國際主要賽事直到1994年。

喺2005年之前，烏克蘭從未入過重要大賽（例如FIFA世界盃、歐洲國家盃）嘅決賽周。

2006年FIFA世界盃，球隊喺外圍賽表現出色，最終出線決賽周，係烏克蘭第一次參加重要大賽嘅決賽周。喺決賽周，烏克蘭攞到小組次名出線十六強，然後憑住互射十二碼淘汰瑞士晉級八強，最終以0-3輸咗畀最後攞到冠軍嘅意大利出局，但已經係烏克蘭史上最好嘅大賽成績。

另外，烏克蘭分別喺2012年同2016年打入歐洲國家盃決賽周，不過就喺小組賽出局。到2020年歐洲國家盃，烏克蘭連續第三次晉身歐洲國家決賽周，喺小組賽分別輸咗畀荷蘭同奧地利，只能打敗北馬其頓，以最佳分組第三名歷史性晉級十六強。佢喺加時絕殺瑞典晉級八強。最終喺八強以0-4輸咗畀英格蘭。

## 出名球星
*舒夫真高
*列布夫

## 出面網頁
*
三笘薰

**三笘薰**（；）係日本足球員，而家踢緊英超嘅白禮頓，亦係日本國家男子足球代表隊成員。

## 職業生涯
佢喺大分縣出世，喺神奈川縣長大，受比佢大3歲嘅哥哥影響，由幼稚園開始踢波。他由小學二年級開始正式接受訓練，後黎通過左川崎前鋒既選拔，由小學三年級開始成為川崎前鋒既U-12成員。喺U-12巴3時候，三笘同大佢一年既田中碧，三好康兒，板倉滉等一齊接受訓練，而且喺5年級,6年級既時候(隊長) 連續兩年晉級去全國少年足球大會，但分別喺八強同埋四強既時候輸俾名名古屋鯨魚U-12。

佢直到高中畢業都仲有踢波。不過，畢業佢無揀選踢職業，而係去左筑波大學讀書。

喺大學期嘅時候，佢一直用日本足協嘅特殊指定球員身份喺川崎前鋒比賽，2017賽季天皇杯第二輪同仙台維加泰嘅比賽入面,佢梅開二度，入左兩粒幫球隊攞左3分。同一年，佢入選左日本隊，而且參加了當年在台北舉辦嘅2017年夏季世界大學運動會足球比賽，成功拎到冠軍。兩年後嘅2019年，佢喺大學畢業之前,再次以學生嘅身份參加意大利拿玻利2019年夏季世界學術運動會足球比賽，並成功衛冕冠軍。

2020,大學畢業之後，三笘返去前鋒，開始左佢嘅職業生涯。喺第9輪到第11輪，他連續2場比賽都入到波，而且喺對北海道札幌岡薩多嘅比賽入面梅開二度。

2021年8月10日，英超白禮頓官方宣布，球隊正式簽左三笘薰,轉會費喺3百萬歐元。跟住嘅賽季，他會租借到比甲球隊聖基萊斯聯盟。

比利時杯第5輪，聖基萊斯聯盟對第5級聯賽球隊RC黎比克,最尾聖基萊士聯盟大勝7-0，三笘薰以正選身份射入,並16分鐘打入喺歐洲嘅第一粒。

2021年10月16日,比甲第11輪,三笘後備上陣，喺第55分鐘、第76分鐘、90分鐘進球，大演帽子戲法而且第76分鐘助攻隊友丹特·萬澤爾，幫助聖基萊斯聯盟主場反CAP瑟蘭聯4-2。

英超第14輪，喺布萊頓主場4-1擊敗車路士嘅比賽入面，三笘第一次代表布萊頓正選上陣。喺比賽嘅第5分鐘,他帶入左禁區助攻萊昂德羅·特羅薩德,幫助球隊打開紀錄。

英超第15輪，布萊頓作客3比2擊敗狼隊嘅比賽入面,三笘繼續代表布萊頓正選上陣。喺比賽第43分鐘,三笘頭錘攻門完成個人喺英超第一粒。

11月9日，英格蘭聯賽杯第三輪，布萊頓3:1擊敗阿森納。佢十四分鐘後備上場。第58分鐘接應赫雷米·薩緬托嘅助攻射入一球，第一次喺英聯杯入波。

## 國家隊生涯
三笘薰參加左2020年東京奧運會。喺對墨西哥U23嘅銅牌戰中，後備上陣射入一粒。

2021年11月，三笘薰第一次俾征召入日本國家足球隊，喺2022年世界杯亞洲區第三圈外圍賽迎戰阿曼後備上陣45分鐘就交出一次助攻幫日本隊1-0打贏對手，喺2022年3月23日對澳洲，他第二次為日本隊出場，只係用左5分鐘就射入喺國家隊嘅第一粒，用左10分鐘，就梅開二度。成功帶領日本第七次進入世界杯決賽週。

## 參考資料

## 拎

* 
* 
*
鸚鵡嘴龍

**鸚鵡嘴龍**（屬名：）係角龍下目鸚鵡嘴龍科嘅一屬，喺早白堊紀嘅亞洲生存。
顏翎熹

**顏翎熹**（），曾經叫**顏色不分藍綠支持性專區顏色田慎節**（），花名「**Molly翎熹**」，係臺灣女政治人，喺新北市出世。原本係電競，2022年因為唔滿意南投縣政府對嘅處理而改名，以無黨籍身分參加選舉，同時因為個名特別同埋著得性感而廣為人知，最終以2813票（得票率5.57%）當選嘉義市議員。2023年底，佢恢復本名。

## 政治生涯
嘉義市第一選舉區（東區）18人參選、應選10席，顏色不分藍綠支持性專區顏色田慎節獲得2,813票、得票率5.57%，位列第9名，成功當選第11屆議員。

## 參考


## 睇埋
* Brfxxccxxmnpcccclllmmnprxvclmnckssqlbb11116
* 趙C
* 鮭魚之亂

## 出面網頁
* 
* 
*
.int

**.int** 係個贊助頂級域，.int 係「」嘅縮寫，但係唔係指一般嘅國際機構，而係持指國際條約之下成立嘅組織，主要例子係北約嘅網域 nato.int。
小原一展

**小原一展**（）係日本足球員，打後衞位置，效力秋田藍閃電。

## 出面網頁
*
* 小原一展
贊助頂級域

**贊助頂級域**（**sponsored top-level domain**，**sTLD**），又叫**贊助頂級域名**，係互聯網號碼分配局（IANA）管理嘅一類頂級域，都係通用頂級域，但就由唔同贊助機構建立同協助管理。
人浪

**人浪**（），係一種群眾參與嘅集體行為，最常見於大型體育賽事、演唱會、或者其他有大量觀眾聚集嘅場地入面。參與嘅觀眾會依照順序企起身、舉高手，再坐返低，形成一個類似海浪咁嘅視覺效果，喺觀眾席上向四周「流動」。呢個動作不斷重複，令現場氣氛更加熱烈。人浪作為一種簡單而富娛樂性嘅活動，已經成為全球體育同娛樂界嘅一部分。無論係喺大型球場，定係喺細規模嘅聚會，人浪都可以帶嚟一種獨特嘅集體參與感。

## 起源
人浪被廣泛認為係1980年代開始流行，喺1986年墨西哥世界盃期間變得家傳戶曉，因此有時會叫做「Mexican Wave」（墨西哥浪）。但係人浪嘅起源其實可以追溯到更早嘅棒球同橄欖球比賽。一啲研究指出，早期人浪喺1970年代美國由加州大學伯克利分校（UC Berkeley）嘅球迷開始。

## 形式
人浪通常係由某一部分嘅觀眾首先起身，舉高手臂，然後坐返低，接住隔離嘅觀眾重複呢個動作。呢個過程會以順時針或者逆時針嘅方向進行，直到整個場館好似一陣浪咁滾動起嚟。人浪嘅速度可以因應場館大細同群眾熱情而有所唔同。

### 特別形式
*反向人浪：以相反方向進行。
*多重人浪：同一時間有多條人浪向唔同方向移動。
*慢動作人浪：以慢速進行，通常帶有娛樂性質。

## 文化影響
人浪唔單止係一種娛樂活動，仲代表咗群眾力量同團結精神。喺唔同國家同文化入面，人浪都有唔同嘅意義。喺大型比賽入面，人浪可以用嚟支持自己嘅隊伍，亦可以用嚟打破沉悶嘅氣氛。

## 參考
*Farkas, I., Helbing, D., & Vicsek, T. (2002). Mexican waves in an excitable medium. Nature, 419(6903), 131-132.
*Kietzmann, J. H., & Canhoto, A. I. (2013). Crowd behavior in stadiums: A review of Mexican wave dynamics. Journal of Behavioral Studies, 45(3), 45-56.44
理據

知識論上所講嘅**理據**（），係 JTB 理論下知識嘅其中一個特性。

## 定義

知識論上講嘅理據要點定義亦有些少爭議性，其中一個定義係噉嘅：

例如阿 A 信「地球係平嘅」（而唔係球體）噉嘅諗法（X）。一般認為，一旦佢睇到支撐「地球係球體」嘅種種證據－例如佢上太空望到地球嘅樣（明顯噉反對地平說嘅資訊）－佢就算係「有必要」要拒絕地平說（X），噉即係話佢**冇**理據再繼續信地平說（X）。

又有人主張「理據」要噉定義：

又搵個例子說明，想像而家有人唔見咗個銀包，B 先生指控話係 C 先生偷咗個銀包（X）嘅，然後佢哋喺 C 先生間房嗰度搵返唔見咗嘅銀包（證據）；一般認為，知道咗呢項證據令「係 C 先生偷咗個銀包嘅」呢句主張係真確嘅機率大幅噉提升。而如果手上嘅證據加埋令到主張 X 係真確相當高，噉班人就算係有理據信 X 呢句主張。

## 睇埋
*公信力
*謬論

## 註釋

## 引述
東亞研究

**東亞研究**（East Asian studies）或者**東亞學**係亞洲研究嘅一個子領域，涉及中國、日本、韓國嘅社會科學同人文研究。佢涵蓋咗諸如中國、日本、韓國語言、社會、文化、經濟、政治、歷史同環境等嘅範疇。

## 學術機構

* 哥倫比亞大學東亞語言文化系、韋瑟黑德東亞研究所（WEAI）
* 哈佛大學東亞語言與文明系、東亞區域研究委員會
* 紐約大學東亞研究系
* 普林斯頓大學東亞研究系
* 斯坦福大學東亞研究中心、東亞語言文化系
* 加州大學伯克利分校東亞研究所、東亞語言與文化系
* 芝加哥大學東亞語言與文明系、東亞研究中心
* 賓夕法尼亞大學東亞研究中心
* 多倫多大學東亞研究系
* 耶魯大學東亞語言文學系、東亞研究委員會

## 睇埋

* 漢學
* 香港學

## 攷
山仔話 (廣西)

**山仔話**係一種講在廣西十萬大山嘅話，由壯族使用多，戥越南嘅山仔話有拏褦。

## 音系

### 聲母

### 韻母

#### 元音

# 音韻系統中都帶韻尾，冇獨立成韻；除了/ə/有語氣詞/və45/。

#### 韻母表

* 字韻母讀uok、uong噶非常少

### 聲調

## 核心詞

## 參考資料
主日

**主日**（，源自通用希臘文：*he kuriake hemera*）即係**主嘅日子**，亦稱為**禮拜日**，喺基督宗教傳統裏面，即係星期日，喺呢日，基督徒會舉行宗教儀式。大部分基督徒按照新約聖經中四福音書嘅記載，相信耶穌復活發生喺「七日嘅頭一日」，遵守呢日作為紀念。呢個傳統開始喺基督教歷史嘅最初時期，喺每個星期日早上聚集敬拜主耶穌基督，因此稱為「主日」。

聖經上提到耶穌死亡嘅當日過咗傍晚係安息日；傳統認為係指星期五嘅日落到星期六嘅日落嘅一般安息日，而唔係大節引致嘅其他安息日，而耶穌 ｢三日後復活｣ 傳統上亦都理解做喺第三日復活，所以推算為星期日。

## 睇埋
*主日學
金牌大風 (台灣)

**金牌大風音樂文化股份有限公司**（，簡稱**金牌大風**）係一間臺灣唱片公司，以前係**科藝百代股份有限公司**；2008年8月26號改名。2017年2月10號，金牌大風同華納音樂合併解散。

## 出面網頁
*
親愛的對象

《**親愛的對象**》（）係臺灣歌手蔡依林嘅歌，呢首歌由陳學聖、葛大為填詞，蔡依林、劉家凱作曲；蔡依林、陳君豪監製。佢做為單曲響2022年12月9號推出，係2023年臺灣電影《關於我和鬼變成家人的那件事》嘅主題曲。

## 曲目
**數碼下載、串流媒體**

# 《親愛的對象》－5:19

## 人員
* 林　頡－鋼琴、貝斯、合成器、製作助理
* 陳君豪－鼓取樣、貝斯、合成器、聲碼器
* 李雅微－合音編寫
* 蔡依林－合音、聲碼器
* 葉育軒－錄音師
* BB Road Studio－錄音室
* Joe Grasso－混音師
* The Brewery Recording Studio－混音錄音室
* 沈冠霖－製作助理

## 發行歷史

## 參考

## 出面網頁
*
國教

**國教**或**官方宗教**、**官方信仰**，係指由國家確立嘅特定宗教。擁有國教嘅國家唔一定係神權國家，唔代表國教受到政府控制。國家或政府喺當代社會中對公民施加國教影響嘅程度差別好大，從沙地阿拉伯、伊朗嘅高度影響，到丹麥、英格蘭、蘇格蘭、挪威、冰島同希臘嘅最低度影響或根本冇影響。

## 簡介
歷史上，喺實行政教合一嘅國家，國教可以對國家政權嘅政治同政策有好大影響力，有啲國家內嘅人民更被強制成為國教嘅信徒。與此同時，國家政權都可以對國教有好大嘅影響力，有好多宗教嘅教義喺政治需要下或者喺政治領導人嘅個人喜好之下被任意解讀，宗教領袖被當權者隨意撤換，啲信徒被迫接受。

東南亞一啲國家將佛教確立為國教（例如柬埔寨），而歐洲地區好多國家就將基督教嘅某個宗派確立為國教（天主教、東正教或者新教嘅某個教派），阿拉伯國家就將伊斯蘭教（遜尼派或什葉派）確立為國教。日本喺江戶時代，規定每戶家庭都必須歸屬喺日本佛教某宗派之下，成為寺院嘅檀越，稱「寺檀制度」；帝國時期就實施「國家神道」，將神道定為國民共通嘅信仰。實際上日本政府嘅呢兩次行為，相當於訂定佛教同埋神道為國教。

喺宗教改革及啟蒙運動後，現代嘅世俗國家多實行政教分離，官方宗教唔再支配政府。喺宗教自由嘅保障同世界人權宣言下，做為公民權利，啲人可以根據自己嘅意願選擇宗教信仰。同樣，各種宗教都唔再受政府支配。正係出於呢個理由，基督新教提出咗政教分離嘅概念，亦都喺世界各地大力推廣。

全世界以憲法或其他法律條文規定規定佛教為國教嘅有不丹、柬埔寨等國家。以基督宗教為國教嘅有英格蘭、丹麥、冰島、希臘等國家，但保障宗教自由。規定伊斯蘭教為國教嘅有伊朗、敘利亞等多數中東阿拉伯國家及亞洲嘅馬來西亞（馬來西亞憲法保障宗教自由）。政教合一，並強制人民必須係伊斯蘭教徒嘅有沙地阿拉伯。佛教、基督宗教、伊斯蘭教都好多時被合稱為世界三大宗教。

另外，雖然強調宗教自由同政教分離，但好多國家由於深厚嘅歷史文化傳統聯繫，影響遍及大眾生活、政治等領域，如美國，以基督新教為主流歷史傳統，信奉基督宗教人口佔多數，所以基督信仰喺某啲重要傳統儀式及制度設計上仍有特殊地位；土耳其喺公立學校會推廣伊斯蘭教義，又例如以色列嘅猶太教、日本嘅神道與佛教、印度嘅印度教，雖然冇法定國教地位，但可視為一種隱性嘅國教。
公國

**公國**，係一種君主制國家，指封建制下公爵或女公爵嘅封國。歐洲封建制中嘅公國拉丁文稱為Ducatus。中國封建制中都有公國，係中國公爵嘅封地。

## 公國嘅由來

## 術語學

大公國、土邦、親王國同公國類似但含義唔同，喺中文中有時被譯作為公國。

大公國（）係歐洲封建制中嘅一種封地，英文為Grand Duchy，統治者稱大公（Grand Duke）。例子有過去嘅奧地利大公國同現今嘅盧森堡大公國。

親王國（）亦係歐洲封建制中嘅一種封地，英文為Principality / Princedom，其統治者稱為親王（Prince），字義為「元首」。喺某啲國家親王係皇帝或國王嘅仔，或其爵位嘅世襲繼承人。不過，一啲主權國家，如摩納哥（Principauté de Monaco，通常被正式譯為摩納哥公國）、安道爾（Principat d'Andorra，通常被正式譯為安道爾公國）、列支敦士登（Fürstentum Liechtenstein，通常被正式譯為列支敦士登公國），其元首喺中文常被譯為『大公』。通常非主權國家嘅領地貴族才被譯作『親王』或『王子』，如威爾斯親王（，附屬於大不列顛及北愛爾蘭聯合王國）、奧蘭治親王（，附屬於荷蘭王國）等。

因語言唔同，中歐同東歐嘅一啲封國嘅譯名喺中文、英文中有既可譯作『親王國』又可譯作『公國』。歷史上嘅親王國仲有阿爾巴尼亞親王國、班都斯親王國、沿海克羅地亞親王國（英文）等。一啲近現代私人成立嘅未被普遍承認嘅國家都使用親王國為名，如西蘭親王國、赫特河親王國、塞波加親王國、馬爾堡親王國、。

土邦（Princely States）都係類似親王國嘅主權國，係英國對其殖民地時期南亞同東南亞部分地區保存嘅土著王公領地嘅總稱。其統治者稱作王公（英文都係譯作親王Prince）。

大公國、公國、親王國同土邦多數都係奉行長子繼承制。

## 歐洲公國一覽
以下列出歐洲各公國嘅中文及英文名稱。

### 奧地利、德國、意大利、低地國家嘅公國

* 
* 普利亞公國
* 奧地利公國
* 巴伐利亞公國
* 布拉班特公國
* 
* 不倫瑞克公國
* 克恩頓公國
* 卡爾尼奧拉公國
* 費拉拉公國
* 弗蘭肯公國
* 
* 荷爾斯泰因公國
* 
* 
* 上洛林公國
* 下洛林公國
* 盧森堡公國（注意並非現盧森堡大公國）
* 馬格德堡公國
* 曼托瓦公國
* 梅克倫堡公國
* 米蘭公國
* 摩德納同雷焦公國
* 奧爾登堡公國
* 帕爾馬公國
* 波美拉尼亞公國
* 薩爾斯堡公國
* 薩伏依公國
* 薩克森公國
* 石勒蘇益格公國
* 斯波萊托公國
* 斯蒂里亞公國
* 斯瓦比亞公國
* 烏爾比諾公國
* 符騰堡公國

### 丹麥嘅公國
* 石勒蘇益格公國

### 英格蘭嘅公國

* 蘭開斯特公國
* 康沃爾公國

### 法國嘅公國
* 安茹公國
* 阿基坦公國
* 貝里公國
* 波旁公國
* 布列塔尼公國
* 勃艮第公國
* 加斯科涅公國
* 諾曼底公國
* 奧爾良公國
* 華沙公國

### 波蘭同立陶宛嘅公國
* 利沃尼亞公國
* 普魯士公國
* 薩莫吉希亞公國
* 波羅嘅聯合公國

### 西班牙同葡萄牙嘅公國
* 

### 瑞典嘅公國
瑞典嘅所有舊省都可以作為形式上嘅公國。王子、親王與公主都會領有一個或多個公國。現時存在嘅公國如下。
* 西約特蘭 - 丹尼爾親王與維多利亞王儲
* 韋姆蘭 - 卡爾·菲利普王子
* 耶斯特里克蘭同海爾辛蘭 - 馬德琳公主
* 東約特蘭 - 艾絲黛拉公主
* 哥特蘭 - 萊奧諾公主
* 翁厄曼蘭 - 尼古拉王子

### 法蘭克嘅公國
* 
* 
* 

### 其他歐洲公國
*西蘭公國

## 中國公國一覽
*周朝諸侯國一覽
*漢朝
**殷紹嘉公→宋公
**周承休公→鄭公→衛公
**安漢公王莽
**新朝公國一覽
**魏公曹操
*曹魏公爵一覽
*晉朝公爵一覽
*南朝公爵一覽
*北朝公國一覽
*隋、唐、五代十國、北宋、南宋、遼朝嘅國公、郡公、縣公同金朝、元朝嘅國公、郡公，只有封號冇封地，因此冇公國之稱
*明朝公爵一覽
*清朝宗室、覺羅、藩部有奉恩鎮國公、奉恩輔國公、不入八分鎮國公、不入八分輔國公封爵，功臣有公爵爵位，所有嘅封爵只加美號，唔加國號、邑號，都冇封地，因此冇公國之稱
域多利綫

**域多利綫**（，或譯**維多利亞綫**）係倫敦地下鐵路綫之一，南北走向穿越倫敦西區來往南倫敦嘅同東北面嘅，全長，共16個站，屬深層地鐵（deep-level tube）路綫，路綫圖上以淺藍色代表。

域多利綫係倫敦地下鐵僅有兩條全綫喺地底運行嘅路綫之一，全綫位處倫敦鐵路第一至三收費區內，唔似其他大部分路綫離開市區後經原屬其他鐵路或淺層路綫嘅路段延長去市郊。路綫喺1960年代動工，目的係紓緩皮卡地里綫同北綫查令閣支綫為主嘅其他路綫擠迫情況。窩咸斯杜中至嘅首段喺通車，同年12月延長到，延長到域多利，並喺呢個時候先由英女皇伊利沙伯二世正式開幕；其後再喺1971年南延碧士頓，並喺1972年開埋。

呢條係倫敦地下鐵系統整合之後首條完全新起嘅路綫，有唔少劃時代設計。域多利綫係全世界首條全綫正式採用（ATO）嘅新鐵路，雖然都要司機喺駕駛室半自動操作。全綫16個站除咗邊力高之外，都係同其他地下鐵或者火車路綫嘅轉車站，部分站係跨月台轉車設計，當中芬士巴利公園、高巴利伊士靈頓同等更將原本停站嘅路綫改綫，畀域多利綫用部分舊月台而組成跨月台轉車站。路綫亦有駝峯式車站設計，車站月台嘅路軌水平上高過站外路軌，代表列車入站要上斜、出站要落斜，運用重力位能減低停車同開車所需能源並提升加速度。

## 路綫

## 註

## 參考資料

### 通用來源

* 
* 
* 
* 
* 
* 
* 
* 

## 出面網頁

* 
* 
* 
* 
* 
* 
* London Transport Museum Poster Archive
中國社會九大階層

**「中國社會九大階層」**係網民普遍認同嘅階級劃分，有傳係源於作家梁曉聲嘅《中國社會各階層分析》。

## 九大階層

第一層講嘅通常係一啲在任委員、退休常委，例如在任嘅人大、政協委員；

第二層講嘅通常係一啲實權省部級幹部、退休委員、大權貴、大富商、大銀行家，例如：退咗休嘅人大、政協委員；

第三層講嘅通常係一啲省部級官員、特別實權嘅局級幹部、大企業家、中銀行家、一般權貴富商、名牌大學校長，例如馬雲、馬化騰；

第四層講嘅通常係一啲地廳級官員、實權縣處級幹部、中等企業主、小銀行家、明醫、大教授、大明星、知名作家，例如范冰冰；

第五層講嘅通常係一啲處級、副處級官員、實權科級幹部、企業家、醫生、律師、工程師、大城市包租公；

第六層講嘅通常係一啲普通公務員、主流企業職員、老師、自由職業者；

第七層講嘅通常係一啲普通企業工人、城市底層土著、富裕農民；

第八層講嘅通常係一啲血汗工廠工人、普通農民；

第九層講嘅通常係城市底層嘅失業人口、偏遠山區農民。

## 層級之間嘅分別
第一層同第二層嘅分別在於第一層可以控制全國嘅局勢，第二層唔得；

第二層同第三層嘅分別在於第二層可以影響國家政策，第三層唔得；

第三層同第四層嘅分別在於第三層能夠影響一個地區或者行業嘅發展，第四層唔得；

第四層同第五層嘅分別在於第四層同上層有千絲萬縷嘅關係，第五層冇；

第五層同第六層嘅分別在於第五層有自己嘅事業，第六層冇；

第六層同第七層嘅分別在於第六層仍然有一定嘅上升空間，第七層冇；

第七層同第八層嘅分別在於第七層可以係城市立足，第八層唔得；

第八層同第九層嘅分別在於第八層可以自食其力，第九層唔得。

第一至三層被歸類為上層社會、上流社會、統治階級，可以喺經濟發展嘅時候享受最大份嘅蛋糕，被認為係「普通人非奇遇不能進」嘅階層，係最固化同穩定嘅階層；

第四至六層被歸類為中層社會、中產階級，佢哋一樣可以分享經濟發展嘅成果，不過個比例好細，普通人能夠通過努力進入呢一層；

第六至九層被歸類為底層社會、草根階層，亦都係最多勞動人民嘅階層，佢哋喺社會上好難向上流動，基本上冇乜上升嘅空間，相反十分之容易向下流。

## 參考
許哲珮

**許哲珮**（；；）係一個臺灣女歌手、詞曲作家同埋唱片監製，佢喺2001年入行推出第一張專輯。

## 音樂作品
*《氣球》（2001年）
*《許願盒》（2007年）
*《美好的》（2009年）
*《雪人》（2009年）
*《馬戲團1號》（2010年）
*《奇幻精品店》（2011年）
*《圓舞曲》（2014年）
*《搖擺電力公司》（2015年）
*《失物之城》（2019年）
*《In My Place》（2021年）

## 創作作品
*梁詠琪《沉迷》（填詞、作曲；2004年）
*Twins《妳最勇敢》（填詞；2006年）
*楊丞琳《學會》（填詞、作曲；2009年）
*蔡依林《Dr. Jolin》（填詞；2012年）
*蔡依林《詩人漫步》（填詞、作曲、監製；2012年）
*李毓芬《是我不夠好》（和聲編寫、和聲、配唱製作；2016年）
*麥浚龍《髮落無聲》（作曲、編曲；2016年）
*麥浚龍《如來像去》（作曲；2016年）
*許茹芸《蜂蜜月亮》（曲、和聲編寫、和聲；2018年）
*楊丞琳《泥土》（填詞、作曲；2019年）
*吳青峰《不苦》（作曲；2021年）

## 出面網頁

*許哲珮官方網站 
*許哲珮後援站—Peggy Hsu的秘密花園 
*許哲珮無名部落格 
*
*
*
*
*許哲珮豆瓣音樂人
關於我和鬼變成家人的那件事

《**關於我和鬼變成家人的那件事**》（）係2023年推出嘅一部臺灣電影，故仔以臺灣民間習俗冥婚為主題，由許光漢、林柏宏、王淨領銜主演，導演程偉豪。

## 出面網頁
*  
*  
* 
* 
*
小蓓蕾組合

**小蓓蕾組合**係童聲合唱嘅一個組合，被稱為「兒歌爺爺」嘅吳頌今係佢哋嘅老師。喺1980年創辦，成員係5至15歲、嗓音條件好、歌唱水平高係小歌手。

## 簡歷
小蓓蕾組合係畀人譽為「兒歌爺爺」嘅吳頌今老師領軍嘅頌今音樂工作室，喺1980年代組織建立嘅一支兒童課餘歌唱團隊，佢吔唣成員由5至15歲、嗓音條件好、歌唱水平高嘅小歌手組成，用過小蓓蕾組合、小蓓蕾歌唱組合、小百靈歌唱組合、小紅星歌唱組合、小青蛙合唱隊、小可愛組合、小菩提組合等多個藝名，演唱錄製過上千首不同題材風格嘅優秀兒童歌曲，出版發行過40多個唱片磁帶專輯。

## 出面網頁
*Youtube網站上《何家公雞何家猜》嘅片段
*Youtube網站上《兩隻老虎》嘅片段

## 睇埋
*吳頌今
使命召喚：戰爭地帶 2.0

**使命召喚：戰爭地帶 2.0**（）係動視喺2022年11月出嘅一隻大逃殺遊戲，使命召喚：戰爭地帶嘅續集。

類:Windows遊戲
類:PlayStation 4遊戲
類:PlayStation 5遊戲
類:Xbox One遊戲
類:Xbox X/S遊戲
戰爭地帶
出生缺陷

（），又叫做，係一大類喺出世嗰時顯現嘅疾病，原因可能好多種。出生缺陷有可能導致身體，智力，或者發育嘅障礙。嚴重程度由輕微到嚴重都唔定。出生缺陷分做兩種主要類型:結構性障礙，其中身體器官嘅形狀出現問題，功能性障礙存在身體器官如何運作問題。功能障礙包括代謝同退化性質嘅障礙。一啲出生缺陷包括結構同功能障礙。

出生缺陷嘅原因有基因或者染色體疾病,接觸過某啲藥物或者化學品,或者佗仔期間嘅某啲感染。成因有可能包括葉酸不足,佗仔嗰陣攝取酒精或者尼古丁,控制不善嘅糖尿病,或者係阿媽老得滯（35歲以上）呀噉。有時同一時間有多種因素（引致出生缺陷）。有啲出生缺陷喺出世嗰時已經顯現,亦都可能要檢查先診斷到。個 BB 出世之前，可以通過唔同嘅產前測試檢測嚟發現到唔同嘅缺陷。

治療方法要睇喺邊種缺陷類型。可以包括治療,藥物,手術,或輔助技術。截至2015年,出生缺陷嘅受影響人數大約9600萬人。 喺美國,大約3%嘅初生 BB 有出生缺陷。淨係2015年就已經有大約62萬8千人因此死亡,而1990年有75萬1千人。死亡人數最多嘅類型有：第一位係先天性心臟病，人數有30萬3千；第二位係神經管缺陷，人數有6萬5千。

## 分類
用嚟描述先天條件嘅大部分語言早於基因組映射,結構條件通常被視為與其他先天條例分開。 好多代謝條件宜家已經知道有微妙嘅結構表達,而且結構條件通常有基因聯繫。 儘管如此,先天的疾病通常由受影響嘅主要器官分類。

### 主要結構
有幾個術語用嚟描述先天異常情況。 (其中一些也用來描述非先天的情況,並且多個術語用於描述同一個情況。)

#### 術語

## 睇埋
*遺傳
*先天定後天

## 攷
吳頌今

吳頌今，筆名頌今，男，漢族，江西南昌人，西元1946年10月7日（農曆丙戌年九月十三日）生於九江，喺蘭州、銀川、成都度過童年，畢業於上海音樂學院作曲綁，國家一級詞曲作、資深音樂製作人、現任中國片廣州公司高級老編、香港佛教文化產業佛教音樂委員會委員、頌今音樂工作室藝術總監。

培養包裝後走紅嘅歌手同弟子有楊鈺瑩、陳思思、周亮、黃偉麟（澳門）、朱含芳、蔣文華、小周等十餘人。從業三十年，創作聲樂、器樂作品5000餘首。

## 簡歷
吳頌今於70年代創作知名兒歌《井岡山下種番瓜》。一九八零年，於由上海音樂學院，攞多江西音協《心聲歌刊》同《心聲詞報》嘅副主編。
1987年，南下廣州，加盟中國片公司廣州公司。
1990年，為《灞橋柳》譜曲。
1992年，為《風含情水含笑》創作啲歌詞。
1995年元月，正成立“頌今音樂工作室”，成為中唱廣州公司嘅主任老編、“頌今音樂工作室”嘅藝術總監。旗下籤約歌手有陳思思、朱含芳、楊洋、金彪、秦天、高歌、楊柳。
1997年頭，喺北京榮獲“中國流行歌壇十年成就獎章”。
吳頌今勤力多產，30年嚟已經發表各類聲樂，器樂作品同啲歌詞5000餘首，佢《打靶架歸來喜洋洋》等10餘首作品獲過國家一級創作佐獎，《井岡山下種番瓜》等10餘首歌被選入大、中、小學同幼兒園音樂教材中。另外，“頌今音樂工作室”系中國首家國際互聯網上嘅專業音樂工作室站點。
2022年1月8號，喺南昌市圖書館主辦嘅“豫章講壇”擔任主講人。

## 睇埋
*小蓓蕾組合
陳以誠

**陳以誠**（，）係香港兒科醫生，前香港醫學會副會長，同李家仁醫生同被譽為「兒歌醫生」，曾經係2007年香港行政長官選舉選舉委員會嘅醫學界代表，而佢於一九八零年代共香港基督徒音樂事工協會《齊唱新歌》第二集主唱工作。

## 簡介
陳以誠讀過迦密中學，1977年喺香港大學畢業，喺英國留過學、攞到英國皇家兒科醫學院院員資格，攞到內外全科醫學士 資歷，做過公立醫院醫生。雖然陳以誠喺1995年冬天起兼職兒歌歌手，但係直至2003年才以SARS事件為題材既兒歌《眾志成城抗肺炎》才為人認識。

## 爭議
2009年，陳以誠喺診治一名男嬰時，因疏忽令BB嘅右手無名指要切除指頭，被男嬰父母索償650萬港元。2012年11月20日，香港高等法院判陳以誠就男嬰嘅醫療費及心理輔導等，賠償約31萬4000多港元。法官認為事件對男嬰嚟講系痛苦嘅經歷，但唔認同會影響日後男嬰嘅生計。其後男嬰父母唔滿賠償金額過低而提出上訴，高等法院上訴庭於2014年2月19日將賠償額提高至51萬港元。其後男童父母聲稱受事件打擊分別患上適應障礙和抑郁，再向陳以誠索償。2017年5月8日，高等法院頒令陳以誠需向父母及男童賠償合共約140萬港元。2018年4月16日，香港醫務委員會裁定陳以誠2項專業失德罪成，各判罰停牌3個月，分期執行，合共停牌半年。辯方律師形容事件系陳職業生涯中嘅一個瑕疵和污點，佢對事件感到悔恨及悲傷。

及後，佢進行上訴。上訴庭認為醫委會喺裁決時並冇處理陳所提出嘅疑點，認為其2項專業失德定罪唔穩當。

## 參考
家樂坊

**家樂坊**（**Gala Place**），原名**栢裕商業中心**（**Park-in Commercial Centre**），係香港旺角一棟寫字樓同商場，喺登打士街56號，1975年起好，屬恒隆地產。

## 附近
*彌敦中心
*信和中心

## 出面網頁
*
辛承益

**辛承益**（；），係韓國音樂製作人。

## 編曲作品
*黃致列《Bang Bang Bang》、《像中槍一樣》、《王妃》同《La Song》

## 作曲作品
*《愛情不是永久》

## 參考資料
胡偉立

**胡偉立**（；），喺香港出世，祖籍江蘇無錫，係香港作曲家、電影配樂家、音樂教育人。佢晚年定居喺加拿大多倫多。

## 主要作品
### 電視劇配樂
*1986年 《倚天屠龍記》電視劇
*1996年 《笑傲江湖》電視劇
*1996年 《新龍門客棧》電視劇

### 電影配樂
*1991年 《至尊無上II之永霸天下》
*1992年 《審死官》
*1992年 《鹿鼎記》
*1992年 《黃飛鴻之三：獅王爭霸》
*1993年 《東方三俠》
*1993年 《東方不敗之風雲再起》
*1993年 《唐伯虎點秋香》
*1993年 《太極張三豐》
*1993年 《新不了情》
*1993年 《濟公》
*1993年 《江湖傳說》
*1994年 《醉拳II》
*1994年 《破壞之王》
*1994年 《九品芝麻官》
*1994年 《中南海保鏢》
*1994年 《國產凌凌漆》
*1994年 《梁祝》
*1995年 《花月佳期》
*1995年 《回魂夜》
*1996年 《天若有情III之烽火佳人》
*1996年 《新上海灘》
*2011年 《龍門飛甲》
*2013年 《狄仁傑之神都龍王》
*2016年 《西遊記之孫悟空三打白骨精》

### 流行歌曲
*1991年：《一起走過的日子》
*1992年：《依然相愛》

## 參考資料
質數判定

（）係指
*攞個數做 input；
*Output 畀「input 個數係定唔係質數」。
噉嘅演算法。

## 睇埋
*P (運算複雜度)
*質數
複雜度類別

**複雜度類別**（）係有關運算複雜度嘅概念：複雜度類別有好多款，每款複雜度類別會係一個集，包含一拃喺時間或者空間複雜度上相似嘅運算問題。

## 概論

定義上，一款複雜度類別會講明三樣嘢：
#模型－即係話啲問題係用緊乜運算模型嚟解；喺實際應用上，用嘅運算模型通常會係圖靈機，尤其係確定型圖靈機。
#問題－「要解嘅問題係乜？要攞咩做 input 同埋畀咩 output 出嚟？」
#資源－即係講明「而家呢隻複雜度類別消耗咁多資源？係講緊乜資源？時間定記憶體？」
一款典型嘅複雜度類別（暫且嗌佢做 **X**），個定義望落會好似以下嘅句子噉：

例如 P 類別可以算係最簡單嗰隻複雜度類別，包嗮所有可以由一部確定型圖靈機（模型）喺多項式時間（polynomial time）之內（資源）解開嘅決定問題（問題）－當中「多項式時間」意思係指段演算法「要行幾耐先解得到」嘅上限係
:O(n^k)
咁多，當中 k 係某個正嘅常數。P 類型嘅問題可以算係「能夠有效噉解」嘅問題，例如「攞個數做 input，判斷個數係唔係質數」（質數判定）就係一條 P 型問題。

除咗 P 之外，複雜度類別仲有好多種進階類型，例如 NP 噉：NP 包嗮所有可以由一部非確定型圖靈機（模型）喺多項式時間內（資源）解開嘅決定問題（問題）；解 NP 型問題嘅演算法可以喺多項式時間內「判定佢搵到嗰個答案係咪正確」－簡化講，即係話呢啲問題「難以有效率噉樣解決，不過是但攞一個 output，可以相對容易噉檢驗個 output 係咪正確答案」。

## 睇埋
*運算複雜度

## 參考
P (運算複雜度)

** 類別**係一隻複雜度類別，包嗮所有可以由一部確定型圖靈機喺多項式時間（polynomial time）內解開嘅決定問題－當中「多項式時間」意思係指段演算法「要行幾耐先解得到」嘅上限係
:O(n^k)
咁多，當中 k 係某個正嘅常數。

P 類型嘅問題可以算係「能夠有效噉解」嘅問題，例如「攞個數做 input，判斷個數係唔係質數」（質數判定）就係一條 P 型問題。

## 睇埋
*運算複雜度

## 攷
NP (運算複雜度)

** 複雜度**係一隻複雜度類別：NP 包嗮所有可以由一部非確定型圖靈機（模型）喺多項式時間內（資源）解開嘅決定問題（問題）；解 NP 型問題嘅演算法可以喺多項式時間內「判定佢搵到嗰個答案係咪正確」－簡化講，即係話呢啲問題「難以有效率噉樣解決，不過是但攞一個 output，可以相對容易噉檢驗個 output 係咪正確答案」。

## 睇埋
*運算複雜度

## 攷
Lisa S.

**Lisa S.**（全名：**Lisa Selesner**，）係香港出道嘅美國女模特兒，亦曾經拍過電影同電視劇。

## 演出
### 電影
*2004年：《飛鷹》
*2006年：《寶貝計劃》
*2007年：《人在江湖》
*2010年：《形影不離》

### 電視劇（[[無綫電視]]）
*2006年：《老馮日記》飾 Lisa S.
*2010年：《談情說案》飾 Kay

## 出面網頁
*
非確定型圖靈機

（）係圖靈機嘅變體，攞若干個可能出現嘅情況嚟睇，部機對於每個嗰啲情況都有多過一個可能嘅行動。

## 睇埋
*NP (運算複雜度)
Mandy Lieu

**Mandy Lieu**（），係香港出道嘅馬來西亞女模特兒，亦曾經拍過電影同電視劇。

一路流傳Mandy Lieu中文名叫「劉碧麗」，但佢澄清自己冇正式嘅中文名，而「劉碧麗」呢個名只係由網民改，但因為已經廣泛流傳，所以都接受咗呢個名。

## 演出
### 電影
*2012年：《太極1從零開始》
*2012年：《天生愛情狂》
*2014年：《愛·尋·迷》
*2014年：《盜馬記》
*2014年：《痞子英雄2：黎明再起》
*2015年：《破風》 飾 Emily

### 電視劇（[[無綫電視]]）
*2008年：《盛裝舞步愛作戰》 飾 Mandy

## 出面網頁
汪詩詩

**汪詩詩**（**Cissy Wang**，），係香港女模特兒，秘魯利馬出世。佢1999年用「汪思絲」嘅名參選亞洲小姐入圍決賽，2000年佢再參選多倫多華裔小姐競選攞冠軍。佢係演員甄子丹嘅老婆，亦係模特兒汪圓圓嘅家姐，同埋湛琪清嘅表姐。
汪圓圓

**汪圓圓**（**Irene Wang**，）係香港女模特兒同演員，秘魯利馬出世。佢係生意人蔡加讚嘅老婆，亦係模特兒汪詩詩嘅細妹，同埋湛琪清嘅表姐。
## 出面網頁
鍾麗淇

**鍾麗淇**（，），係香港女演員，無綫電視前女藝員，同埋《1995多倫多華裔小姐競選》參選佳麗。

## 簡歷
鍾麗淇喺加拿大多倫多土生土長。1995年，佢參加過《1995多倫多華裔小姐競選》。1996年無綫電視藝員訓練班畢業後加入無綫電視，2004年後離開。

## 出面網頁
*
陳妙瑛

**陳妙瑛**（**Mariane Chan**，），係香港女演員，祖籍廣東省佛山市順德區。1993年參選香港小姐攞最上鏡小姐（嗰屆叫「最美麗相中人」），之後加入無綫電視，2001年後淡出，轉行搞生意。
Breezing

《**Breezing**》係香港歌手王秀琳嘅第2張唱片，喺2002年9月30日推出。

王秀琳出完呢隻碟就同唱片公司解約，呢隻亦都成為佢最後一張唱片。

## 曲目
天瓏移動

**天瓏移動**係中國一間ODM公司，專門幫其他牌子製造手機。間公司亦都有自己嘅手機牌子，例如糖果手機同Wiko Mobile等等。成立年份係2005年，總部位於中國深圳。

天瓏移動嘅客戶包括Vodafone、Orange、AT&T之類國際電訊商，同埋摩托羅拉、諾基亞、小米之類牌子。截至2020年，天瓏移動喺全球各地賣出咗超過280萬部手機和平板電腦。

2014年，時任中國副總理汪洋讚過呢間公司嘅商業模式，話佢地係民族企業進入國際市場嘅好榜樣。 佢哋每年收入超過10億歐元。

## 醜聞

### 收集私隱
2016年12月，BLU手機內預先安裝由Adups出嘅應用程序被發現未經客戶同意將用戶數據傳送到中國嘅伺服器。 天瓏移動嘅手機亦都被發現預先安裝咗Adups嘅應用程式。

2017年11月，天瓏子公司Wiko嘅手機內預先安裝嘅應用程序，被發現會每個月喺未經客戶同意嘅情况下傳送技術數據俾天瓏。官方確認有呢個收集系統，並且話會推出更新嚟停止收集地理位置資訊。

## 參攷

## 鏈出去
* Tinno Mobile官方網站
旅行商問題

**旅行商問題**（參見），又叫**旅行推銷員問題**，係運算理論上嘅難解問題。自從二十世紀起，旅行商問題就吸引咗好多電腦科學同商學工作者關注。例如一間企業想計劃自己送貨路線嗰陣，就要面對好似旅行商問題噉嘅情況－送貨路線設計得唔好，會令到燃料等嘅成本明顯上升。

## 基本問題

想像依家有個 要去做推銷，佢攞住幅地圖，知自己要去勻香港、澳門、深圳、珠海、東莞、佛山、梧州同埋廣州等好多座喺珠江周圍嘅城市，佢自然想搵出一條最短可能路線，條路線要達到
#行勻晒咁多個城市，
#每個城市淨係經過一次，兼且
#起點同終點係同一笪地方
呢三點。

廣義化些少嘅話，旅行商問題可以當做任何
***入**：攞一幅有若干粒節點嘅圖，
***出**：畀出一條最短可能嘅線，達致去勻晒啲節點、每粒節點淨係經過一次、起點同終點係同一點。
噉嘅問題。

## 解決方法

呢條問題就噉望落好似好簡單，但事實表明佢係難解問題：想像家陣用窮舉搜尋嚟解旅行商問題，將啲可能路線組合冚唪唥睇晒佢，即係睇勻香港－深圳－東莞－... 同埋香港－深圳－珠海－...，如此類推等咁多個組合，噉做嘅時間複雜度會係（呢度用緊大 O 符號嘅表示法）：
:O(n!)
咁多，當中 *n* 係指節點嘅數量。呢個情況極冇效率，個 *n* 大少少，部機已經唔能夠喺有限時間內出答案；而且依家只係諗緊最簡單嗰款旅行商問題－如果要响現實世界解旅行商問題，部機起碼仲要考慮埋好多問題，例如每條路線嘅成本（長度同塞車嘅機率）都唔同。

## 睇埋
*地圖
*圖論
*搵路
*空間分析
*滿足式決策

## 引述
Mac Chou

**Mac Chou**係臺灣音樂製作人。

## 編曲作品
*張信哲《愛的箴言》、《微光》
*許慧欣《倔強的背後》

## 參考資料
羅俊霖

**羅俊霖**（；），係星加坡音樂製作人同作曲家。

## 作曲作品
*《梨園英雄》
*《我的排行榜》
*《解夏》
*《輕功內功》

## 編曲作品
*王晰《重來》、《親密愛人》

## 參考資料
王淳 (音樂人)

**王淳**係中國音樂製作人。

## 作曲作品
*《星火盛放》
*《時分時秒》
*《意中人》

## 編曲作品
*王晰《重來》、《親密愛人》

## 參考資料
彭莒欣

**彭莒欣**（），係臺灣音樂製作人同詞曲作家。

## 詞曲作品
*《不會讓你哭》
*《沒完沒了》

## 參考資料

## 出面網頁
*
關天天

**關天天**（），係中國音樂製作人。

## 編曲作品
*《讓我為你唱首歌》
*《我還是沒改變》
*金志文《往事只能回味》、《美酒加咖啡》
*關喆《悟空》

## 參考資料

## 出面網頁
*
五輪真弓

**五輪真弓**（），係日本女唱作歌手。

## 專輯
#五輪真弓／少女（1972年10月21日發行）
#風のない世界（1973年7月1日發行）
#時をみつめて（1974年7月21日發行）
#本当のことを言えば（1975年3月21日發行）
#Mayumity - うつろな愛（1975年10月21日發行）
#えとらんぜ（1977年6月21日發行）
#蒼空 - TODAY（1977年11月1日發行）
#MY SONGS／さよならだけは言わないで（1978年8月1日發行）
#残り火（1978年12月5日發行）
#岐路（みち）（1979年11月21日發行）
#戀人啊（1980年9月6日發行）
#マリオネット（1981年9月21日發行）
#潮騒（1982年10月21日發行）
#窓 ～せめて愛を～（1983年10月21日發行）
#風の詩（1985年12月5日發行）
#時の流れに（1986年9月5日發行）
#Wind and Roses（1987年5月21日發行）
#Four Songs（1988年7月1日發行）ミニアルバム
#ノスタルジー（1988年9月30日發行）
#名もなき道（1990年10月21日發行）
#The Memorial Album（1992年8月21日發行）
#Personal（1994年3月9日發行）
#21世紀（1996年2月1日發行）
#Time To Sing（2003年4月9日發行）
#Welcome（2007年10月31日發行）

## 參考資料

## 外部連結
* 
*
光度學 (光學)

**光度學**（）係光學嘅一個分支，專門研究光嘅強弱，將唔同波長嘅輻射功率用光度函數加權。

## 睇埋
*光度學 (天文)
光度學 (天文)

**光度學**（）係天文學嘅一個分支，專門研究測量天體發出嘅光嘅通量同強度嘅技術。

## 睇埋
*光度學 (光學)
唐達

**唐達**（），係星加坡音樂製作人同詞曲作家。

## 作曲作品
*張敬軒《Sweet Escape》、《Triggered》、《Creep (The Next 20 Live)》

## 填詞作品
*Luis Fonsi ft. 林俊傑《Despacito 緩緩 (Mandarin Version)》
*張敬軒《Sweet Escape》、《Triggered》

## 編曲作品
*李玟《Stay With Me》
*鄭秀文《等一等幸福》
*張敬軒《Sweet Escape》、《Triggered》、《Creep (The Next 20 Live)》

## 監製作品
*張敬軒《Sweet Escape》、《Triggered》

## 參考資料

## 出面網頁
*
天球坐標系統

**天球坐標系統**（）係天文學入面用嚟描繪天體喺天球上高嘅位置嘅坐標系統。

## 睇埋
*赤道坐標系統
星曆表

**星曆表**（）係記載天體喺每日特定時刻位置嘅數據表，除咗用落天文學同天文導航之外，占星學亦會用到。
## 睇埋
*年曆書
赤道坐標系統

**赤道坐標系統**（）係天文學入面最常用嘅天球坐標系統，用地球嘅中心做中心點，同地理坐標系統幾似。
## 睇埋
*赤緯
*赤經
重力助推

**重力助推**（）係軌道動力學同航空太空工程用到嘅一種技術，利用行星同其他天體嘅相對運動同重力改變飛行器嘅軌道同速度，慳返時間同成本。
低地球軌道

**低地球軌道**（），簡稱**低軌道**（**LEO**），係指週期少過128分鐘嘅地心軌道，亦即係每日環繞地球至少11.25次，而軌道離心率細過0.25。所有載人太空站都係喺低地球軌道。
軌道根數

**軌道根數**（）係天體力學入面確定天體軌道嘅參數，傳統上係指由開普勒提出嘅**開普勒根數**（），包括6個根數：軌道離心率(e)、半長軸(a)、軌道傾角(i)、 升交點黃經(Ω)、近心點角(ω)同真近點角(ν, θ, f)。
二體問題

**二體問題**（）係古典力學入面研究兩個粒子因為彼此嘅互相作用而產生嘅運動，亦係天文學入面一個重要問題，涉及兩個天體嘅運轉規律。
軌道動力學

**軌道動力學**（），又叫**天文動力學**（），係天體力學嘅一個分支，專門研究太空船飛行軌道嘅力學。
描述運算複雜度

（）係運算複雜度理論嘅一個子領域，嘗試靠「要用咩邏輯表達問題」嚟將複雜度類別分門別類。

## 睇埋
*運算複雜度理論
參數運算複雜度

（）係運算複雜度理論嘅一個子領域，嘗試靠多種唔同參數做基準，衡量啲運算問題有幾難解。

## 睇埋
*運算複雜度理論
量子運算複雜度

（）係運算複雜度理論嘅一個子領域，集中研究量子運算下嘅運算複雜度。

## 睇埋
*運算複雜度理論
跨運算問題

（）係運算複雜度理論時不時會討論嘅一類運算問題，指要處理嘅資訊嘅量超過 1093 bit 咁多嘅運算問題。

1093 bit 係想像中一部
*好似地球咁大嘅電腦
*喺地球年齡咁耐嘅時間之內
處理到嘅 bit 數量。
## 睇埋
*運算複雜度理論

## 攷
運算嘅極限

係運算理論以至電腦科學整體都好關注嘅一條問題，指「有啲咩運算問題係電腦解唔到嘅？」噉嘅思考。

## 理論

*可運算性理論：有啲問題可能本質上就冇可能靠運算解決，例如好出名嘅停機問題噉。
*運算複雜度理論：有啲問題可能理論上可以解決，但因為複雜得滯所以實際應用上解唔到。

## 攷